
Bo tawata sa cu Qredits 
a ricibi 350.000 mil 
florin di AVP durante 
tempo di bonanza? 


Hipocresia comun di AVP ta duna placa den tempo 
di bonanza y ta sali ataca Gobierno actual pa yuda 
Qredits den tempo di pandemia! 


Esun cu yega prome ta bebe 
awa limpi y Aruba lo tin e prome 
“Hydrogen Valley” den region 


Desde prome di maart MINISTER ENDY CROES A 
HOH ta un hospital BATISA UNIFORM NOBO DI 

Paga bo boet 


Ministerio Publico a recientemente cuminza traha cu un 
programa nobo pa cobra boet di trafico. E programa aki 
yama Paga bo boet (Pbb). Polis tambe ta forma parti di 
dje via un conexion directo cu nan sistema yamá ACTpol. 
Di awor pa dilanti tur boet cu polis duna den trafico lo 
drenta mes ora cerca OM. Esey ta haci cu cobramento di 
boet lo bay mucho mas rapido cu antes. 


Simultaneamente polis lo cuminza traha tambe cu un 
version nobo di e boet di trafico. Entrante prome di maart 
2023 polisnan lotatrahando cu eboetnobo aki. Naidioma 
Hulandes e boet aki yama un oproepingsprocesverbaal 
of un ору. E ору cu e ciudadano lo haya den su man di 
awor pa dilanti, ta contene mucho más informacion, 
tanto pa polis como pa e ciudadano mes. 


Riba e opv lo ta menciona tanto e suma di e boet, como 
un asina yamá opv-nummer. Ora di duna e boet, polis lo 
yena e hoki cu e suma corespondiente. E opv-nummer 
ta bin para mas ariba di e formulario y ta bay cuminza 
semper cu e cifranan 297. 


Esaki ta significa cu e ciudadano lo no tin mester cu 
warda mas pa haya un carta na cas di Ministerio Publico 
pa haya sa con halto su boet ta pa asina por pague, 
manera tabata e caso antes. E mes por wak riba e opv cu 
el a haya den su man di polis kico e suma di su boet ta y 
kico su opv-nummer ta. 


E ora facilmente e por paga online ofna balie di Ministerio 
Publico. Paga online por via cuenta bancario 4000905 
na Arubabank bao mencion di e suma di e boet y e opv- 
nummer. Na balie di Ministerio Publico (Rumbastraat 
29 na Camacuri) por paga despues di haci un afspraak 
riba www.omaruba.com. OM no ta tuma mas pagonan 
cash. Riba diabierna balie ta cera pa publico. 


Ribaeopvtaparatambeun asinayamáoproepingsdatum. 
Esey ta e fecha riba cual e ciudadano cu a haya e boet 
mester presenta dilanti huez di trafico. Polis ta pone e 
fecha aki duidelijk riba e opv. Si e persona paga su boet 
na ora, anto su cita pa presenta dilanti huez ta bin na 
caduca. 

Minister Dangui Oduber 


НОН TA LIBER DI HUMA! 
IMPLEMENTANDO E LEY 
DI TABACO!! 


mainta 
Oduber 


Diaranson 

Horacio 
Hospital (HOH) a tene 
un conferencia di prensa 
caminda a declara cu 


Dr. 


actualmente, es decir 
desde 1 di maart 2023 
nan ta completamente 
liber di huma. Minister di 
Turismo y Salud Publico 
sr. Dangui Oduber tambe 
tabata presente y ta 
aplaudi e posicion cu HOH 
a tuma, e ta un ehempel 


SS SEMS? T'EY! 


т 


pa tur e instancianan 
y companianan di 
gobierno. E ta un stap 
importante den cuadro 
di e implementacion 
di “Landsverordening 
Beperking 
Tabaksproducten (AB 
2016 по.41)”. 


Manera ta conoci e ley aki 
a drenta na vigor dialuna 
2 di mei 2022. E ley aki ta 
bay prohibi tur menornan 


di 21 aña pa cumpra, uza 
of pa traha den areanan 
cu ta bende productonan 
di tabaco. Tambe e ley aki 
ta prescribe cu ta prohibi 
pa huma den un 


edificio of area cu ta 
accesibel pa tur hende. 

Pa e motibo aki HOH a 
dicidi pa implementa e 
ley caminda no ta permiti 
pa huma sigaria, sigaria 
electronico of cualkier 
otro producto cu tin 
como contenido tabaco 
riba tereno di HOH, 
LABHOH y Bloedbank ni 
tampoco paden di edificio, 
incluyendo e area di 
parkeo y policlinicanan. 


Minister Oduber a señala 
cu e ley cu ta limita e uzo 
di poductonan di tabaco 
ta un di e aspectonan 
importante den Aruba 
su plan nacional di 
prevencion den salud. E ta 
dedica na mehora e calidad 
di bida, servicio y salud di 
Aruba su comunidad. 
Minister Oduber ta 
spera cu mas instancia y 
companianan ситіпѕа 
implementa e ley aki pa 
asina hunto nos traha 
riba prevencion y alabes 
e impacto positivo riba 
salud publico. 

Durante e rueda di prensa 
di diamars ultimo, for di 
un miembro di prensa a 
haya e pregunta cu si ora 
di cera e MOU pa Aruba 
Hydrogen Valley, cu si 
esaki no lo por conduci 
na Eagle LNG hala atras. 
Riba esaki e mandatario 
a splica cu EAGLE 
LNG lo forma parti di e 
Aruba Hydrogen Valley 
pa motibo cu e zona di 
refineria lo bira e zona 
energetico di Pais Aruba 
unda entre otro Eagle 
LNG lo wordo ubica. 


EAGLE LNG ta parti 
instrumental pa nos por 
haci e transicion pa por 
desaroya Aruba Hydrogen 
Valley. Manera Minister 
di Energia a splica, cu 
LNG por produci e asina 
yama Blue Hydrogen. 
Sinembargo e meta ta 
pa finalmente yega na 
produccion di Green 
Hydrogen cu no tin 

Minister Glenbert Croes 


EAGLE LNG LO TA PARTI DI ARUBA 
HYDROGEN VALLEY 


niun emision dañino pa 
nos medio ambiente y 
habitantenan di e pueblo 
di San Nicolas. 


Riba e siguiente pregunta 
cu si ta premira cu Aruba 
Hydrogen Valley lo por 
crea mas cupo di trabou, 
Minister Croes a declara 
di ta convenci cu henter 
e inversion aki lo crea 
cupo di trabou for di 
laser, pa welder te cu 
ingeniero como tambe 
trabounan indirecto 
manera di contratistanan. 
“Y esaki ta locual cu 
tin ami humildemente 
hopi entusiasma! Bo sa 
kico tabata e dolor tur e 
temponan aki, cu nos a 
weita Lago cera. Nos a 
weita Coastal wordo pasa 
pa El Paso pa despues 
Valero y Valero a cera. 
Nos a weita Citgo cera. 


E Aruba Hydrogen Valley 
aki ta bay ta un valley di 


Pa abona na 
SOLO DI PUEBLO 


585 9500 


of manda nos un 
e-mail na 


solodipueblo0gmail.com 


diferente inversion cu 
diferente industrianan 
energetico for di 


generacion pa produccion 
pa almacenamento ра 
distribucion, cu ta bay 
ta na mi parecer e di dos 
industria economico 


pa futuro.” E ta bay ta 
un inversion duradero 
y  sostenibel pasobra 
hidrogeno ta e futuro, cu 
ta pa largo duracion hasta 
surpasando nos propio 
tempo di bida. 


Asina sostenibel y 
importante e sector aki lo 
ta ofreciendo cuponan di 
trabou pa largo duracion 
cu ta locual tambe ta hopi 
importante pa Minister 
Croes como e titular di 
Labor. 


MI ТА BUSKA 
Tereno pa 
umpra 

Secretaria general di СОА y vice 
president di lOC, sra. Nicole Hoevertsz 


"Nos ta extremadamente 
orguyoso cu е bishita 
di Sr. Thomas Bach y 
e delegacion di Panam 
Sports y Olympic 
Soldarity na Aruba." 
Secretaria general 
di COA, sra. Nicole 
Hoevertsz tambe a hiba 
palabra relaciona cu e 
bishita di presidente 
di Comite Olimpico 
Internacional, Sr. Thomas 
Bach y e delegacion di 
ehecutivonan deportivo 
na Aruba. 

“Nos mester ta orguyoso 
pa varios motibo cu 
e bishita aki. Nos lo 
bishita e gobernantenan 
di nos pais, Conseho di 
Minister unda lo papia 
tocante e importancia di 
deporte y pakiko e bishita 
di IOC, Panam Sports 


y Olympic Solidarity 
ta asina importante 
pa nos isla. Diabierna 


anochi lo tin un evento 
special unda lo conecta 
e mundo di deporte cu e 
mundo empresarial”, sra 
Hoevertsz a splica. 


Riba diasabra mainta lo 
bay tin diferente actividad 


dilanti di oficina di COA. 
E caminda lo wordo sera 
y nos lo haya presentacion 
di atletanan y diferente 
deporte. Highlight di e 
mainta ta cu lo inaugura 
e oficina di Comite 
Olimpico Arubano. 

“Diasabra cu hopi orguyo 
nos lo tin e apertura 
di e oficina di Comite 
Olimpico Arubano. Pa 
COA esaki ta un soño cu 
lo bira realidad despues 
di hopi aña. A traha hopi 
duro y danki na e apoyo 
financiero di Comite 
Olimpico Internacional, 
Panam Sports, Olympic 
Solidarity, Fundacion 
Lotto pa Deporte, 
Gobierno di Aruba y di 
Comite Olimpico Arubano 
mes cu e proyecto aki a 
bira posibel. Falta algun 
detaye pa completa pero 
pa otro siman e oficina 
lo ta den su gloria. Parti 
paden di e oficina tambe 
lo keda restaura unda lo 
desplega nos atletanan 
Olimpico, atletanan di 
e weganan anterior, nos 
delegacionnan cu nan 
entrada den stadionnan 
rond mundo durante 


bishita, 
nos atletanan cu lo ta 


е  weganan 


bishitando е weganan 
e ciclo aki y tambe 
nos futuro atletanan. 


Tambe lo tin un camber 
dedica na e uniform 
di COA, un elemento 
masha importante ora di 
participa na weganan”, 
Sra Hoevertsz a enfatisa. 


E la sigui bisando; “E piso 
dilanti COA lo wordo pinta 
colorido cu varios veld 
deportivo. Bishitantenan 
tin cu sinti un ambiente 


deportivo, sinti cu esaki 
ta e cas Olimpico y e cas 
di deporte na Aruba. 

E muraya pafor cu ta 
dedica na deporte ta na 
encargo di e artista Paul 
Wong. Paden tin un 
muraya cu e “pictograms,, 
cu ta na encargo di e 
artista Robbie Solognier. 
Tin tambe algun obra 
di arte di е artista 
Timothy Charles. Arte y 
Deporte ta pues uniendo 
e edificio di COA y esey 
ta tambe ta un aspecti 
importante. Segun Nicole 


Hoevertsz esaki ta djis un 
comienso di e renobacion 
cu ta den e fase 1. Den e 
siguiente fase lo construi 
un museo Olimpico pa 
Aruba unda lo invita 
scolnan pa bin conoce e 
historia di nos atletanan 
y nan deporte. Aki lo tin 
tambe workshops, charla 
y reunion unda henter 
Aruba lo sera conoci cu 
e mundo di deporte y su 
balor. 


Mester bisa cu e famia di 
Comite Olimpico Arubano 
lo tin un encuentro 
cu е delegacion di 
ehecutivonan unda COA 
lo informa di e logronan, 
kiko por ser spera den 
futuro y kiko ta e retonan 
cu nos ta enfrenta den 
deporte na Aruba. 


Den oranan di atardi 
lo bishita un proyecto 
di deporte den Aruba 
Doet unda lo mustra 
e importancia di 
boluntarismo den 
deporte, den e caso aki 
caminda ta drecha un 
proyecto deportivo. 

Por ultimo COA kier a 
extende un invitacion 
cordial na henter e 
comunidad di Aruba pa 
yega diasabra mainta di 
gor – 120г y bin presencia 
un bunita celebracion 
deportivo dilanti COA 
naficina den Vondellaan. 

Minister di Energia Sr. Glenbert Croes 
Esun cu yega prome ta bebe awa limpi y Aruba 
lo tin е prome “Hydrogen Valley” den region 


E ultimo dia na Hulanda 
di Minister di Energia Sr. 
Glenbert Croes, tabatin 
un reunion na Arubahuis 
unda el a reuni cu Minister 
Plenipotenciario Sr. Ady 
Thijsen y CEO di Utilities 
riba kico ta bay bira e 
siguiente paso pa haci 
Aruba Hydrogen Valley 
un realidad. Pa Minister 
Croes, no por tarda. 
Mester actua awor pasobra 
kier mira desaroyo nobo 
awor cu e refineria ta 


cera. Otro punto di cu 
a keda discuti durante 
dicho reunion cu Minister 
Plenipotenciario, a papia 
riba Eagle LNG unda 
mester di cooperacion di 
Ministerio di Defensa pa 
loke ta asuntonan cu ta 
pendiente pa e proyecto 
Eagle LNG y natural 
gas supply, entre Eagle 
LNG cu WEB Aruba N.V. 
Minister Glenbert Croes 
a bisa di ta agradecido na 
gobierno di Hulanda cu 


м 


HACI PAGO DI ABONEMENT ONLINE 
TA POSIBEL: 


APRECIABLE CLIENTELA, Si BO TA DESEA DI 
HACI E PAGO DI ABONEMENT ONLINE, 
ETA POSIBEL: 


ESAKI TA NOS CUENTA: 
SUNMAX PRINTERS - STA. CRuz 110 


BANCO: RBC 


NUMBER DI CUENTA: Fr00000100 CA 


Di ANTEMANO, 
MASHA DANKI. 


SoLo DI PUEBLO - 


СИ „О... 


пап postura constructivo 
cu semper ta apoya tur 
loke ta positivo pa nos 
isla. Por bisa cu Hulanda 
ta tumando e leading role 
den Europa y Aruba ta 
tumando e leading role 
den Caribe. Tin un dicho 
ta bisa cu esun cu yega 
prome ta bebe awa limpi. 
Ora cu tuma e pasonan 
aki lihe, Aruba ta bay ta 
e prome den region cu 
asina un gran inversion 
y por bira e supplier pa e 


PRIRA t АРЫ E 


region. Aruba lo bay tin 
e refineria di hydrogeno 
pa ful regio y esey tin 
beneficio grandi cu ne. 


Ta anticipa cu algun pais 
lo no cana mesun lihe cu 
Aruba, cual ta pone nos 
den un posicion di ventaha 
cu ta crea e posibilida pa 
nos por bira e distribuidor 
di hydrogeno produci 
den e facilidadnan di 
produccion di Aruba. Cu 
esaki, nos ta contribui 
na cero daño na medio 
ambiente cu Minister 
Croes ta considera un 
derecho di gerencia cu ta 
laga atras pa generacion 
cu ta sigui nos. Otro 
punto cu a reuni tambe 
cu Minister Ady Thijsen 
ta pa e preparacion di e 
studiantenan na Aruba cu 
mester wordo concientiza 
riba kico lo ta e futuro. 
Ta bay uza e conferencia 
na Mei pa involucra 
e studiantenan for di 
middelbare school, EPB, 
EPI te na Universidad 
di Aruba. Mester di tur 
studiante ра cuminsa 
concientisa nan riba kico 
ta e energia y fuel di futuro. 
Minister Croes a bisa di a 
haya masha hopi reaccion 
no solamente di Aruba 
pero di studiantenan di 
Aruba na Hulanda y otro 


Ciro 

pais. Profesionalnan cu 
ta na otro pais cu tabata 
traha den е refineria 
tambe a reacciona y kier 
bin aporta den Aruba 
Hydrogen Valley cu lo 
bira e prome den region 
di Caribe. E studenten 
arbeidsmarkt begeleiding 
lo bay yuda e hoben riba 
contenido 


di е profesion. Рі 
enseñansa pa Empleo pa 
Universidad di Aruba, 
tur e instancianan ey 
mester ta involucra pa 
conscientisa y prepara e 
hobennan riba loke por 
ta ofishi-, profesion- y 
trabounan den e sector 
aki. 


A pesar cu turismo ta 
keda sagrado pa Aruba 
y ta e pilar principal di 
nos economia, e sector 
Energetico lo bira un 
pilar economico nobo 
cu ta bay геетріаѕа 
esun di refineria. Cu e 
diversificacion aki, lo haci 
Aruba economicamente 
mas resiliente, existente 
pa cualkier desafio cu 
Dios mediante nunca mas 
presenta den nos caminda 
di loke Aruba a biba e 
ultimo tres añanan cu e 
pandemia. 

Premier Evelyn Wever - Croes: 


PABIEN ARUBA 


EAGLE BEACH, BABY BEACH Y ARASHI CLASIFICA 
DEN TOP BEACHNAN DEN CARIBE Y NA MUNDO 


Vision di Ministerio di Infrastructura dunando 


Pa prome biaha den 
historia, Eagle Beach 
Aruba ta ricibi e premio 
maximo como e mihor 
playa den Caribe a traves 
di e plataforma renombra 
Tripadvisor. Gobierno di 
Aruba pa algun aña caba 
ta hibando un maneho 
enfoca riba recuperacion 
cu atencion riba 
patrimonionan natural y 
historico. Prome Minister 
aexpresa cuta sumamente 
orguyoso cu e logro aki 
cual ta duna contenido 
na e declaracion “Aña di 
inversion y oportunidad”. 


E premio “2023 Travelers 
Choice Best of the Best 
Award”, ta wordo otorga 
a base di “reviews” haci 
door di bishitantenan riba 
e website di Tripadvisor. 
Banda di e hecho cu Eagle 
Beach a sali number uno 
den e categoria Caribe, 
Eagle Beach a clasifica 
na di dos luga den e top 
mundial. Otro playanan 
na Aruba cu tambe a 
aparece den e top 25 den 
Caribe ta Baby Beach na 


resultado cu poco fond 


number 19 y Arashi an 
number 23. 


Na januari 2022 gobierno 
a anunica cu a completa e 
prome fase di “Proyecto 
Beach Zand”, cu ta encera 
e renobacion di playanan 
rond Aruba. E momento 
ey a realisa e trabounan 
na Eagle Beach cu a 
encera renobacion di e 
santo blanco pa crea un 
esfera mas agradabel. 
Anteriormente a renoba 
beach na Arashi, Boca 
Catalina y Fisherman's 
Hut (un parti). Otro 
playanan cu tambe lo 
ricibi atencion ta entre 
otro na Ayo, Casibari, 
Seroe Colorado y San 
Nicolas. 


E comision “Aruba 
Ameneties” tin 
representantenan di 


DOW, DIP, DNM, ATA, 
Ministerio di Finanzas y 
Cultura, Departamento 
di Asunto Economico, 
Museo Arqueologico 
Nacional Aruba y ECA. Y e 
miembronan die comision 
ta dedica atencion na 
nos patrimonionan 
natural y historico pa 
asina crea programanan 
di  renobacion di е 
area у facilidadnan 
y tambe purba crea 
oportunidadnan nobo pa 
nos comunidad 


Finalisando, Prome 
Minister а haci un 
yamada na comunidad pa 
cuida nos playanan cu ta 
forma parti di Aruba su 
patrimonio cultural cu tin 
gran balor pa pa Aruba. 
Si cuida nos playanan, 
nos tur como local y 
bishitantenan por sigui 
disfruta di dje. 

MINISTER ENDY CROES A BATISA UNIFORM 
56 DI S.V. UNISTARS 


= E 
ARAS 4 IFAS 


Diabierna atardi, den un 
esfera ameno na Oceans 
na Wayaca Falls a tuma 
luga bautismo di uniform 
nobo di ekipo di futbol 
SV. Unistars. E aña aki 


SV. Unistars ta celebra 35 celebracion memey di AS ME 
aña di existencia. directiva, hungado, $ IS 
ex — hungado, famia 


Minister Endy Croes 
y  sponsornan: AFAS 
Software, The Shack 
Aruba, Povi-Tree y La 
Quinta tabata presente 
na e ocasion special 
aki. S.V. Unistars ta un 
ekipo di futbol funda pa 
sr. Roy Croes (q.e.p.d) 


na aña 1986. E meta di 
SV. Unistars ta pa tene e 
muchanan di bario for di 
caya. 


Pa continua cu е 


y fanatico ekipo di 
Unistars a batisa uniform 
nobo cu e hungadonan 
lo uza den e weganan 
binidero. Minister 
Endy Croes ta felicita 
directiva y hungadonan 
di SV. Unistars alabes ta 
deseanan hopi exito. 

Minister Endy Croes: 


TA EXTENDE INVITACION NA E ALUMNONAN DI 
EXAMENKLAS PA UN АМОСНІ INFORMATIVO NA 

THE MOVIES IMAX NA GLORIA 


En conexion cu vivienda pa studiante na Hulanda 


Diaranson mainta, 
Minister di Enseñansa 
Endy Croes а bishita 
Colegio  Arubano па 
Oranjestad. Minister 
Endy Croes а tene 
un combersacion си 
e studiantenan di 
examenklas di scol 
secundario Colegio 


Arubano cu ta biahando 
den e luna di augustus di 
e aña aki na Hulanda pa 
sigui cu nan estudio. E 
proposito di e bishita aki 
ta pa invita dies (10) klas 
di HAVO di aña cinco (5) 
y tres (3) klas di УМО 
di aña seis (6) pa un un 
anochi di informacion 
na The Movies IMAX 
na Gloria. Dialuna awo, 
dia 6 di maart 2023, en 
conexion cu vivienda pa 
studiante na Hulanda. E 
anochi informativo aki ta 
parti den dos seccion, di 
6 or di atardi pa 7 or di 
anoch y di 7 or pa 8 or di 
anochi. 


Ta bay tin un lista di 


plataforma, unda cu 
е  studiantenan рог 
inscribi, ра аѕіпа segura 
си пап һауа camber 
(studentkamer) na 
tempo. Minister Endy 
Croes ta indica cu ta 
importante pa busca 
camber trempan, pa asina 
evita cu e studiantenan 
yega Hulanda sin tin un 
vivienda, cual por tin un 
efecto negativo riba nan 
scol. 


Rector di Colegio Arubano 
Sr. Tim Croes, Conrector 
Sra. Milouschka 
Boekhoudt-Wernet y 
Directora di Stichting 
Voortgezet Onderwijs 
Aruba (SVOA) Sra. Maya 
Artist a gradici Minister 
Endy Croes pa bishita 
Colegio Arubano y trece 
informacion valioso pa e 
alumnonan di examenklas 
cuta biahando na Hulanda 
e aña aki. 

Promoviendo bida mas saludabel y cumpli cu ley 
stipula pa Gobierno di Amba 


Desde prome di maart HOH ta un 


hospital liber di huma 


Minister Oduber ta aplaudi HOH pa ta prome instituto cu 
ta tuma e paso grandi aki 


Horacio Oduber Hospital como 
instancia publico cu ta brinda 
cuido y alabes cu tin como meta 
promove un bida mas saludabel 
entrante 1 di maart ta anuncia cu 
HOH ta un hospital liber di huma! 
Ademas, como instancia publico 
Hospital kier duna e bon ehempel 
na comunidad di Aruba y tambe 
cumpli cu e cambionan den ley 
cu Gobierno di Aruba a introduci 
aña pasa cu ta limita mas aun e 
uzo di productonan di tabaco. 
Esaki ta nifica cu ni colega, ni 
pashent, ni cliente y tampoco 
bishitante ta permiti pa huma 
riba tereno di HOH, LABHOH y 
Bloedbank ni tampoco paden di 
edificio manera ya esaki tabat 
e caso. Esaki ta conta tambe pa 
e parkeo, tur policlinica rond di 
HOH y e caminda pa e “suppliers” 
cu ta drenta y sali di Hospital. E 
regla aki ta valido pa tur hende y 
ta inclui entre otro sigaria, otro 
productonan di tabaco manera 
cigar y sigaria electronico (vaping 
pens) y cualkier otro tipo cu tin 
como contenido tabaco. 


Un momento importante pa Aruba 
y Hospital mirando cu HOH 
semper a prohibi humamento 
paden di edificio y desde1 di 
maart ta e prome instancia 
di cuido cu a añadi tambe 
prohibicion riba tereno completo. 
Pues pa un momento historico 
asina Hunta di Directiva di HOH, 
esta sr. Jacco Vroegop hunto cu 
sr. Gregory Croeze a extende un 
invitacion na Minister di Salud 
Publico, sr. Dangui Oduber pa 
di forma simbolico durante un 


conferencia di prensa cuminsa cu 
e trayecto nobo y saludabel aki. 
Minister Oduber a indica na inicio 
di e conferencia di prensa cu e ta 
aplaudi e paso grandi aki cu HOH 
ta tuma y alabes ta felicita HOH 
como e prome instituto cu ta haci 
esaki oficial. Ya pa algun luna 
HOH a anuncia di ta na caminda 
pa un Hospital liber di huma y 
awe oficialmente, 1 di maart 2023 
esaki ta un realidad pa HOH, 
LABHOH y Bloedbank. 


Loke a start e mecha di e proyecto 
aki di HOH ta cu Gobierno di 
Aruba a introduci dia 2 mei 
2022 e ley cu ta limita uzo di 
productonan di tabaco y HOH na 
su luga como un instancia publico 
mester cumpli cu e ley nobo aki. 
Un di e metanan di e ley aki ta pa 
desanima publico pa haci uzo di 
productonan di tabaco. 

“HOH, LABHOH y Bloedbank 
tin como punto di enfoke brinda 
e miho cuido y servicio posibel 
na nos pashentnan y clientenan. 
E salud di nos empleadonan, 
pashentnan y bishitantenan ta 
nos prioridad y реѕеу como e 
unico hospital riba e isla y pues 
tambe embahadornan di cuido di 
salud na Aruba a tuma e decision 
pa haci Hospital liber di huma y 
pues no sigui facilita humamento 
mas”, segun sr. Vroegop di Hunta 
di Directiva. 


Hospital ya ра algun luna 
ta trahando duro dunando 
informacion y ofreciendo colega 
trayecto di coaching si nan tin 
interes pa stop di huma lidera pa e 


DANKI PA CONTRIBUI 


NA UN 


O HOSPITAL 


Horacio Oduber 
ANTA 


specialistanan di pulmon. Tambe 
a traha riba un plan si encaso un 
pashent admiti den HOH tin un 
of otro adiccion na un producto 
di tabaco con lo anda cu esaki y 
ki caminda lo por cana pa brinda 
asistencia. 


“Desde september 2022 ya a 
introduci zonanan temporario 
di huma riba tereno di HOH pa 
empleado, pashent y bishitante 
pa asina cuminsa promove 
un hospital liber di huma. E 
zonanan temporario aki tambe 
a yuda esnan cu ta huma pa 
gradualmente custuma cu е 
idea aki. Desde awe, 1 di maart 
e zonanan temporario di huma 
no tey mas. Pues desde awe si ta 
humando cualquier caminda nos 
lo pidi'bo encarecidamente pa 
stop inmediatamente pa motibo 
cu HOH no ta permiti esaki mas y 
alabes tin cu cumpli cu ley stipula 
pa Gobierno,” asina sr. Croeze di 


Hunta di Directiva a indica. 


HOH, LABHOH y Bloedbank ta 
consciente cu esaki por tin un 
impacto grandi riba esnan cu 
tin un adiccion na tabaco. Pero 
ta spera di por conta cu sosten 
y cooperacion di comunidad 
henter pa asina hunto nos traha 
riba prevencion y alabes tin 
un impacto positivo riba salud 
publico. 


Pag. 10 


1.01. 


Diahuebs 2 Маап 2023 


PROME MINISTER А REUNI СО EMBAHADORA 
DI MERCA NA HULANDA PA TRATA TEMANAN DI 


E siman ак Рготе 
Minister Evelyn Wever 
- Croes a reuni си 
Embahadora di Merca 
na Hulanda sra. Shefali 
Razdan Duggal kende 
ta na Aruba. Ta apenas 
algun luna cu sra. Razdan 
Duggal ta ocupa e funcion 
como embahadora di 
Merca na Hulanda y e kier 
a cera conoci cu Aruba y 
intercambia riba diferente 
tema. 


Un di e temanan cu a trata 
ta e situacion di frontera 
cu Venezuela y con ta bay 
atende cu esey. Merca a 
ofrece su ayudo den esaki 
y a dialoga tocante esey. 
Un otro tema cu a trata 
ta recuperacion di Aruba 
en general, turismo, 
inversionnan economico 
y diversificacion di 
economia. 


Prome Minister Wever 
- Croes a splica e 
embahadora tocante е 
oportunidadnan pa Aruba 
diversifica riba tereno di 
energia, cual ta un area cu 
Merca ta hopi interesa pa 
inverti den dje. 


Ademas a elabora 
tocante e plannan di 
Minister Glenbert Croes 
y e Hydrogen Valley. 
Banda di esaki Prome 
Minister informa sra. 
Razdan Duggal tocante 
e situacion preocupante 
di asilo y imigracion na 
Aruba, y e situacion cu 
ta birando peligroso den 
awanan rond di Aruba pa 
loke ta droga cu ta sali di 
Colombia y Venezuela cu 
ta hopi cerca di Aruba, 


Aruba, Merca y Hulanda 
ta trahando duro pa 
mantene e awanan safe y 
lo intensiva e cooperacion. 


Un otro tema importante 
cu a trata ta encera 
traficacion di hende 
cual lamentablemente ta 
mirando mas señal di dje 


COOPERACION ENTRE ARUBA Y MERCA 


na Aruba. 


Durante e reunion aki, 
sra. Jeanette Richardson- 
Baars kende ta hefe di 
“Coordination Center on 
Human Trafficking and 
MigrantSmugglingAruba” 
(CMAA) / Mensenhandel 
Mensensmokkel tambe 
tabata presente. Prome 
Minister а ѕріса cu 
CMAA tin hopi atencion 
riba e desaroyonan di 
traficacion di hende. 


Jeanette Richardson- 
Baars (CMAA) 

Durante e reunion sra. 
Richardson-Baars a splica 
sra. Razdan Duggal di tur 
e trabou cu CMAA ta haci 
contra di traficacion di 
hende, retonan cu CMAA 
ta confronta cu ne y kico 
por haci pa mehora con 
Aruba ta posiciona riba 
e tema aki. Segun sra. 
Richardson-Baars, a 
ricibi bon sugerencia di e 
embahadora di areanan 
cu por pone atencion pa 
yuda e comunidad Chines 
y Hindu cual ta un area 
cu Aruba no tin mucho 
informacion of di dje, 
compara cu e poblacion 
di Venezuela y Colombia. 
Ademas, sra. Razdan 
Duggal a ofrece pa brinda 
su ayudo y stimula 
interes riba e tema aki na 
Hulanda. 


“Semper ta bon cu 
un hende riba nivel 
internacional haci bishita 
y duna su aporte, sra. 
Richardson-Baars a 
enfatisa. 


Pa conclui, Prome 
Minister a expresa cu e 
bishita tabata uno hopi 
fructifero, e reunionnan 
tabata hopi intenso pero 
hopi bon, unda cu a 
elabora riba e areanan di 
cooperacion entre Aruba y 
Merca. 

Dia Mundial di Obesidad 


Cambia perspectiva tocante obesidad: 
Sa bo number y midi bo peso 


Oranjestad, diahuebs 2 
di maart 2023: Dia 4 di 
Maart ta dia mundial di 
Obesidad. Na Aruba mas 
4175 % di e poblacion di 20 
aña of mas tin sobrepeso 
of obesidad, сит 43% di 
sobrepeso y un 36% di 
obesidad ( Investigacion 
di Salud, GOA, 2017, 
DVG). Esey kiermen cu 
mas of menos 1 den cada 3 
di nos poblacion adulto di 
20 aña of mas, ta sufri di 
obesidad. Lastimamente 
majoria di nos no ta 
consiente di nos peso real 
y su consecuencia pa cu 
nos salud. Tin sobrepeso 
of obesidad ta un factor di 
riesgo grave pa desaroya 
malesanan cardiovascular 
y diabetes tipo 2 y ta un 
contribuyente grandi pa 
morto prematuro. 


E indice di masa corporal 
real (BMI) promedio di 
e poblacion entre 25 y 
64 aña ta 30.1 kg/m2, 
indicando cu e persona 
promedio na Aruba ta 
obeso. 


E investigacion di Salud 
na 2017 haci door di DVG 
a indica cu ora compara e 
BMI cu e percepcion di e 
persona su propio peso, 
ta keda bon kla cu hopi 
hende tin un percepcion 
robes y en realidad tin 
mas peso cu e ta pensa. 


Pa esnan cu ta pensa cu 
nan ta flaco di mas en 
realidad 60% tin peso 
normal, y pa esnan cu 
ta pensa cu nan tin peso 
normal en realidad 73% 
tin sobrepeso. 


Esnan cu ta obeso, un den 
cada 3 ta pensa cu nan tin 
sobrepeso y no ta realisa 
cu en berdad nan ta 
obeso. E percepcion robes 
aki por ta hopi negativo pa 
e salud. 


Pesey cu е сатрапа 
SABONUMBER nos di 


DVG, ІВІЅА y POHers kier 
consientisa nos poblacion 
y encurasha tur hende 
pa midi en realidad nan 
peso. Bo tin obesidad na 
momento cu bo tin un 
acumulacion exceso di vet 
cu ta forma un peliger pa 
salud. Un di e metodo pa 
determina obesidad ta e 
midi di cintura. 


Si bo ta hende homber 
y bo midi di cintura ta 
102 cm (40 inch) of mas 
of hende muher cu un 
midi di cintura 88 cm (35 
inch) of mas, bo tin vet di 
mas rond di bo cintura. 
Por fabor acudi na DVG 
Aruba su plataforma di 
media social Facebook of 
Instagram pa nos video cu 
ta demonstra con pa midi 
e cintura. 


Obesidad y vet dimas 
rond di cintura ta hisa bo 
riesgo pa haya malesanan 
cronico manera diabetes 
(malesa di sucu), presion 
halto, problema di lomba 
y rudia, malesa di curason 
y ader y cierto tipo di 
cancer. 


Obesidad ta un resultado 
di diferente factor paden 
y pafo di nos control. 
Factornan biológico y 
genético ta pone algun 
di nos na mas riesgo. E 
ambiente físico y social 
tambe por impacta e 
abilidad di un persona pa 
por hiba un bida saludabel 
y kisas expone e 


persona па  cuminda 
insaludabel. Den nos 
próximo articulo lo 
elabora mas riba e parti 
aki. 


Pa mas información 
acudi na bo dokter di cas, 
POHers, DVG, of ІВІЅА 
of bishita e website: www. 
worldobesityday.org 

Coder Dojo pa mucha di tur edad 


na biblioteca 

Full Stack Vision 
foundation ta ofrece un 
‘Coder Dojo’ na biblioteca 
pa mas cu un aña caba, 
tanto na Playa como na 
biblioteca San Nicolas. 
Pa esaki Full Stack Vision 
Foundation a drenta un 
colaboracion cu biblioteca 
na 2021. A habri e prome 
Coder Dojo na biblioteca 
na Playa y despues di un 
par di luna a habri uno na 
San Nicolas. Y esakinan ta 
bayendo bon. 


Kico un Coder Dojo ta? 
Cada sesion di Coder 
Dojo ta duna mucha 
oportunidad pa siña traha 
codigo, desaroya website, 
apps, programa y wega 
riba computer y tambe 


computer engineering. 
Nan por experimenta, 
explora y hunga. 


Muchanan ta traha cu otro 
riba diferente proyecto. 
Full Stack Vision 


Foundation ta traha cu 
boluntario cu ta fungi 
como mentor pa percura 
cu cada mucha ta haya e 
atencion y guia cu e mester. 
Mayornan interesa pa nan 
yiu join por lesa mas via 
https://arucoderdojo.org/ 
of raspberrypi.org 

Bruce Harms y Thanya 
Croes di Full Stack 
Vision Foundation a 
duna un relato di nan 
observacionnan te awor 
y a expresa nan ideanan 
pa futuro. E partnership 
cu Biblioteca Nacional 
Aruba a keda formalisa 
pa medio di un acuerdo. 
Directora, sra. Astrid 
Britten a firma esaki y ta 
contento cu e Coder Dojo 
ta keda na biblioteca pa e 
proximo 4 aña. Ayera un 
team a instala borchi na 
biblioteca O'stad y San 
Nicolas. Masha danki 
Adolfo y Joshua Valbuena! 

Ta lamentabel ora nos por 
sigui contempla e politica 
destructivo cu e coalicion 
di AVP, esta Marisol y 
Mike Eman cu su fraccion 
ta keda hunga pa manipula 
y gaña pueblo. Algun dia 
pasa e ley di schenking 
na Qredits a tuma lugar. 
E sumanan di juni 2020 
cu a wordo duna na 
Qredits pa mantene 100 
negoshi na bida tabata di 
200.000 y 17.000 florin 
respectivamente. Ora cu 
pandemia a dal nos pais 
niun hende por a imagina 
e impacto economico cu 
esaki lo causa. Tur hende 
tabata cera na cas y poco 
ta esunnan cu tabata tribi 
pa sali foi cas. Den un 
accion rapido Gobierno 
a informa Parlamento 
di Aruba e plan cu nan 
ta bay ehecuta pa yuda 
scapa nos economia y 
famianan na cas. Un plan 
cu a keda elogia pa IMF y 
cu tabata e formula pa nos 
eonomia awe ta resiliente 
atrobe. Pandemia tabata 
un tempo horibel y cada 
un di nos a sufri den e 
temporada aki. 


Actitud manipulador 
di AVP y Marisol 

Lamentabel pa wak con 
a troce e ayudo aki di 
Gobierno ра  Qredits 
manerata un acto criminal 
e tabata. Fraccion di 
AVP a ataca y insinua 
cu pasando e ley aki, un 
acto noble y necesario 
pa scapa 100 negoshi di 
bay bancarota, tabata un 
acto pa scapa minister 
Xiomara Maduro! Ki 
berguensa mas grandi ora 
nos wak e actitud baho y 
sin argumento di AVP y 


Parlamentario Marco Berlis (MEP): 
Bo tawata sa cu Qredits a ricibi 


350.000 mil florin di AVP durante 
tempo di bonanza? 


Hipocresia comun di AVP ta duna placa den tempo di bonanza y ta sali 
ataca Gobierno actual pa yuda Qredits den tempo di pandemia! 


Marisol Lopez-Tromp. 

. AVP: Acaso 
AVP ta kere cu Aruba a 
lubida e sufrimento di 
e pandemia? E miseria, 
morto, perdida di trabao, 
cas, auto, entrada y dolor 
emocional cu esaki a 
produci den pueblo? 
Acaso salba 100 negoshi, 
manteniendo mama cu 
tatanan, cabesnan di 
famia tene nan inversion 
y pan riba mesa no ta 
un “bon comun”? Acaso 
loonsubsidie, Fase y 
basket di cuminda no ta 
un “bon comun”? E ley 
di schenking pa Qredits 
a tarda 2.5 aña pa yega 
Parlamento. Dicon? 
Pasobra e pandemia a 
dura casi 2 aña prome cu e 
protocolnan a wordo kita 
y despues di esaki poco 
poco Parlamento a bin ta 
trata e leynan manera cu 
nan wordo entrega cerca 
nos. Acaso esaki ta haci 
e ley aki uno criminal? 
Ora politica oportunista 
wordo hunga, y bo ta 
categorisa tur hende como 
criminal, mientras AVP 
mes a brasa corupcion den 
su mesun seno? Unda bo 
bos a keda riba Avestrus 
y IBIS, Gerlien Croes? Di 
ki “Bon Comun” boso ta 
papiando anto? 


. Awor pueblo 
mester sa cu na 2017 AVP 
a duna Qredits 350.000 
florin den tempo di 
bonanza pa un proyecto 
cu nan kier a ehecuta. Y 
awor AVP tin e curashi 
pa señala un ayudo 
financiero cu a scapa 100 
negoshi den tempo di e 
crisis di mas grandi den 
historia di Aruba? Esaki 


ta e “bon comun” boso ta 
papia di dje? Esaki nos ta 
yama “hipocresia comun” 
di AVP y specialmente 
Gerlien Croes. 

. Marisol: Во а 
grita си Gobierno а 
tapa, ехопега, у ta ѕсара 
bagamunderia financiero. 
Den e carta fecha 1 juni 
2020 Gobierno ta informa 
den tur transparencia di 
e suma aki y a indica cu 
despues mester formalisa 
e yudansa aki. No ta abo 
mes tabata Minister di 
Infrastructura e tempo 
ey? No ta abo mes a 
duna aprobacion den 
Ministerraad е tempo 
ey? No ta abo mes a haya 
informaciondieschenking 


aki сото minister? 
Kiermen Marisol, bo 
ta  “incriminando” y 


contradiciendo bo mes 
awor? DICON bo a 
keda keto pa 2.5 aña? 
Of bo ta hungando 
politica contando cu e 
ignoracia di e pueblo cu 


a deposita su confiansa 
den bo “aparente” lucha 
contra corupcion y mal 
maneho? MAS hipocrecia, 


MAS ganamento, MAS 
manipulacion, MAS 
desesperacion politico. 


MAS nunca hamas! 


Si pueblo desea mas 
informacion di e articulo 
aki, contact mi na tel: 
528-4639 of email mi 
na: marco.berlisto 
parlamento.aw / Во 
parlamentario y sirbidor 
di pueblo па bo ordo 
semper! 


у 


HACI PAGO DI ABONEMENT ONLINE 
TA POSIBEL: 


APRECIABLE CLIENTELA, SI BO TA DESEA DI 
HACI E PAGO DI ABONEMENT ONLINE, 
Е TA POSIBEL: 


ESAKI TA NOS CUENTA: 
SUNMAX PRINTERS - STA. CRUZ 110 


BANCO: RBC 


NUMBER DI CUENTA: 77000001001 52445 


Di ANTEMANO, 
MASHA DANKI. 


SOLO DI PUEBLO 

IQOS, un producto di tabaco keinta cu ta 
birando un alternativa pa humadornan 
adulto na Aruba 


IQOS ta un alternativa pa reduci 
riesgo pa humadornan adulto. 
Sin huma y shinishi, e producto 
ta reduci, un averahe di 95% di 
exposicion na toxico dañino haya 
den huma di sigaria. 

Philip Morris International ta 
presenta su vision ‘smoke free 
(liber di huma) pa Aruba cu un 
plan di distribucion amplio pa 
IQOS, e compania su dispositivo 
di tabaco keinta y un alternativa 
pa reduccion di riesgo contrario 
na e sigaria tradicional. Casi 
100 humador di sigaria adulto 
riba nos isla ya caba a switch pa 
e producto aki cu a keda crea y 
ta mercadea pa Philip Morris 
International (PMI). Aunke no 
completamente sin riesgo, ya cu e 
ta emiti nicotina, cual ta adictivo, 
IQOS ta reduci grandemente, 
un averahe di 95% exposicion 
di toxico cu por wordo haya den 
huma di sigaria. 


IQOS tin un sistema 
cientificamente sostene cu ta 
keinta e tabaco na lugar di kima 
esaki, eliminando huma, cual 
ta e fuente principal di e daño 
causa dor di humamento. Otro 
beneficionan cu por wordo haya 
den IQOS ta cu humadornan 
adulto ta disfruta di e sabor real 
di tabaco pero, sin e holor na 
nan paña, of curpa pa motibo di 
ausencia di huma y shinishi di 
sigaria. 

IQOS ta un parti importante 
den nos ambicion pa reemplasa 
sigaria cu productonan sin huma 
y Aruba tin un oportunidad pa 
forma parti di esaki. Pa acelera 
e vision aki, nos ta acercando 
mas humador adulto mediante 
diferente punto di benta na 
Aruba, mientras cu nos ta ofrece 
tambe tur informacion cientifico 
necesario pa e humador por tuma 
e miho decision pa nan mes y 
nan salud,” esaki di acuerdo 
cu Laureano Rodrigo, gerente 
general di PMI pa Aruba y otro 
islanan den Caribe. 

Sostene Cientificamente 


Instancianan grandi ta confirma 
cu IQOS ta un dispositivo pa 
keinta tabaco fundamentalmente 
diferente y ta un miho opcion cu 
sigaria tradicional pa un adulto 
cu di otro manera lo sigui huma. 


Por ehempel, IQOS 3 y IQOS 2.4 
ta e unico dispositivo alternativo 
electronico di nicotina inhalable 
aproba dor di FDA como un 
producto di tabaco cu riesgo 
modifica. 


IQOS ta presente den 70 pais, ya 
tin alrededor di 20 miyon humado 
cu a scoge pa e miho alternativa 
aki. Pa mas informacion relaciona 
cu e ciencia tras di IQOS: Home 
(pmiscience.com) 


PUEBLO A HAÑA SU 
PEN BEK 


solodipueblo@gmail.com 


СЄ kualkier informacion 


f 
1 585-9500 

NOS ADULTONAN MAYOR TA CENTRAL? 


Dia 15 di februari nos 
fraccionadirigiuncartana 
Presidente di Parlamento 
na unda ta haci peticion 
na su persona pa e yama 
un reunion publico cu 
caracter di urgencia, na 
unda Minister  Ursell 
Arends tin cu bin splica 
Parlamento den detaye 
tocante su maneho 


relaciona cu casnan di 
cuido cu Pais Aruba ta 
subsidia. 


Ta importante ра е 
mandatario  profundisa 
riba kico su plan ta pa 
cu e adultonan mayor cu 
door di nan condicion 
fisico of mental ta rekeri 
di cuido profesional di 


cual nan tin derecho 
riba dje. Mas ainda pa 
e grupo di adultonan 
mayor financieramente 
vulnerabel cu no tin e 
posibilidad financiero 
pa paga un di e casnan 
di cuido priva. Esaki ta 
haci cu e posibilidad cu 
e adulto mayor ta keda 
exponi na un of otro 


peliger hopi grandi. 

Pa varios aña caba e ta 
un secreto publico cu e 
lista di espera pa haya un 
luga den un di e casnan 
di cuido ta hopi largo. Y 
te dia di awe nada a ser 
haci pa trece un alivio of 
solucion pa e problema. 


Censo di 2020 a indica cu 
e grupo di 65 aña y mas ta 
representa un 16% di nos 
poblacion. Si nos compara 
e porcentahe aki cu e 
Censo di 2010, e grupo aki 
a conoce un crecemento di 
63%. Nos poblacion tin un 
porcentahe representativo 
pa loke ta “envejecimiento” 
y esaki lo sigui aumenta 
den e añanan nos dilanti. 


Na momento cu Minister 
Arends a haya e cartera 
17 luna pasa, el a bisa 
cu e SI lo garantisa un 
miho calidad di bida y 
cuido pa e personanan 
di tercer edad. Den 
presupuesto 2023 a hasta 
presupuesta 2 miyon pa 
institui e departamento 
“ouderenzaken”. Awo ta 
deber di e Minister pa e 
bin elabora den extenso 
kico ta e tareanan di dicho 
departamento. 


Ta di lamenta cu ni un die 
11 parlamentarionan cu a 
aproba presupuesto 2023 
a sa di cuestiona e echo 
cu a corta den e subsidio 
di SABA/CMCC (Centro 
Medico pa Cuido Cronico)! 
E mesun gobierno y 
parlamentarionan cu ta 
yena nan boca bisando 
cu e SER HUMANO ta 
central. 

Ta bon pa e Minister 
elabora соп е kier 
minimalisa e lista di 
espera, pero e ta corta den 
esubsidio. Anto esey ta sin 
para keto riba e aspecto di 
e inflacion continuo cu ta 
pasando aden. 


Esaki ta e maneho di 
calidad cu e minister ta 
papia di dje? 


Pa finalisa Parlamentario 
Gunn ta enfatisa си 
sacamento di potret 
cu e adultonan mayor 
no ta nifica cu bo ta 
garantisando un miho 
calidad di bida y cuido pa 
e adultonan mayor. E ta 
nifica cu bo kier blancha 
un bolo cu beskem y 
alimenta bo ego. 


MINISTER MADURO TA FELICITA UN GRUPO DI CINCO 
EMPLEADO PUBLICO CU A CUMPLI TRES DECADA 
TRAHANDO NA BIENESTAR DI PAIS ARUBA 


Diaranson merdia 
Minister di  Finansa 
y Cultura Xiomara 


Maduro tabata tin como 
invitado special cinco 
empleado publico cu 
recientemente a cumpli 
tres decada trahando pa 
Gobierno di Aruba. Pa e 
ocasion special aki den 
presencia di director di 
Departamento di Finansa 
Derick Werleman, e 
mandatario a gradici cada 
uno di e empleadonan pa 
nan trabao y dedicacion 
na Pais Aruba. Cada 
uno a ricibi nan decreto 
real, e acostumbrado 
envelop y un recuerdo di 


nan aniversario di parti 
Minister Maduro. 


Ta trata aki di 5 empleado 
publico, Vivian E. C. 
Angela kende a cumpli dia 
20 di november ultimo 35 
aniversario. Ludwina M. 
Solognier kende dia 1 di 
november 2021 a cumpli 
30 aniversario. Sandra 
R. Maduro kende dia 14 
di januari 2020 a cumpli 
30 aniversario. Maria G. 
Louwe kende dia 24 di 
augustus ultimo a cumpli 
30 aniverario y Richard 
D. 


Dabian kende dia 1 di 


januari ultimo a cumpli 
30 aniversario. Director di 
Departamento di Finansa 
Sr. Werleman tambe a hiba 
palabra y a gradicinan 


tambe pa nan labor na 
e aparato publico y muy 
especial na Departamento 
di Finansa. Tabata un rato 
hopi ameno pa comparti 


e algun experencia riba 
e trabaonan realiza na 
bienestar di nos Pais den 
transcurso di añanan. 


SU 

KICO TA GASTONAN REAL DI SCHOOL ? 


No por sigui laga gastonan di educacion ( 
school ) worde determina door di maestro/ 
sindicato so , door di schoolbestuur so of door 
di Gobierno so. 

Gobierno su rol den e asunto aki mester ta : 
limita gastonan mas cu por pa scapa pagado 
di belasting y pa para malgastamento di placa 
den enseñansa. 

Tin mucho “gritería” cada bes cu falta placa 
pa enseñansa y esey mester stop pasobra - 
ban ta serio - nunca placa lo ta suficiente pa 
ningun hende ( ni Gobierno ni Schoolbestuur 
пі Sindicato/Maestro : PUNTO !) 

Mester yega na un acuerdo fijo entre Gobierno 
, schoolbestuur y sindicato/maestro , “KICO” 
(no cuanto ! ) ta exacto e loke cu pagadornan 
di belasting tin cu carga , kico ta exacto e loke 
cu mayornan/alumnonan tin cu carga y kico 
ta exacto e loke cu schoolbestuur ( via sponsor 
) tin cu carga. 

E “KICO” cu Gobierno (pagador di belasting 
1) tin cu paga , cu mayor/alumno tin cu paga y 


cu schoolbestuur ( via sponsor ) tin cu carga 
, mester ta igual pa tur sorto di school na 
Aruba. 


SUGERENCIA ( pa maneha cu menos gasto ): 
- determina un mínimo cantidad di alumno 
pa “klas” y pa cada sorto di school ; no por 
habri klas nobo si no tin un mínimo cantidad 
di alumno , ademas mester ta “willing” pa 
combina klas di diferente schoolbestuur y di 
Gobierno cu otro pa logra e mínimo cantidad 
di alumno necesario den cada klas na un of 
otro school. 

- Gobierno mester cuminsa pagaschoolbestuur 
abase di cantidad di alumno pa cada sorto di 
school y klas. 

- pa loke ta maestro , mester zorg pa duna 
tur maestro tambe e maestro cu preparacion 
special ( cierto vak ) un trabao “fulltime” na 
un of si ta necesario na mas cu un school den 
su vak. 

- Gobierno mester 


considera , сото 


responsabel financiero , pa ta e unico 
instancia na Aruba encarga cu tumamento y 
pagamento di maestro y tur otro empleado , 
den deliberacion cu e schoolbestuur nan. 

- UN instancia , di Gobierno y schoolbestuur 
hunto , mester ta encarga cu compra di 
tur material pa e school nan na Aruba y no 
Gobierno so of cada schoolbestuur so. 
-Gobierno mester acorda e programma general 
minimo pa cada sorto di enseñansa lagando 
espacio chikito habri pa schoolbestuur/ 
school/maestro yena cu un propio “input” pa 
completa e programma. 


En general mester pensa pa considera tambe 
pa elimina/limita gastonan riba cuenta di 
enseñansa pa asuntonan social y pa gym/ 
natacion na school nan y pasa e asuntonan ey 
pa bario y pa clubnan di deporte ! 


PA PENSA ARIBA SIN MIEDO 


Evita desgracia ariba lama! 


Turismo ta e pilar economico 
di mas importante pa Aruba. 
Sinembargo nos reto ta pa 
diversifica nos economia, pa 
asina no depende riba un solo 
fuente di entrada den futuro. 


Mientras tanto nos tin cu percura 
pa e fuente aki no wordo afecta 
pa un of otro motibo cu por tin 
consecuencianan serio pa Aruba. 
Na luna di maart 2023 ta haci un 
aña cu e hobencita Mericano di 13 
aña, Cassidy Murray, a perde su 
bida na Aruba den un accidente 
tragico durante un trip di tubing 
ariba lama. Recientemente e 
famia di Cassidy a dicidi di 
kibra nan silencio y bay den 
publicidad na Merca pa alerta 
otro turistanan tocante e peliger 


di tubing y ki precaucion pa tuma 
prome cu subi un boto pa diberti. 
Partido PPA kier reconoce e dolor 
di e famia aki. Niun famia cu ta 
bin cu vakantie na Aruba mester 
pasa den loke e famia aki a pasa. 
A pesar cu e famia a scoge pa no 
demanda e compania of Aruba 
mes, e mal publicidad rond di 
loke a sucede ta afecta e imagen 
di Aruba y sigur por tin un efecto 
negativo pa Aruba su turismo. 


Na luna di maart 2022 AHATA a 
publica ariba nan website cu nan 
ta boga pa Aruba implementa 
un plan integral pa regula y 


controla e trafico maritimo na 
nos beachnan popular. Mescos cu 
nan a recomenda pa hopi aña na 
gobierno pa introduci regulacion 
y control di vehiculo di tour riba 
tera (UTV/ATV). 


Nos ta casi un aña despues di 
e incidente tragico menciona y 
pa e motibo aki PPA kier puntra 
gobierno y е сотрапіапап 
concerni kico a haci pa trece 
cambio pa asina percura cu algo 
similar no ripiti ariba lama of 
ariba tera. 

PPA kier sa ki ‘Safety Standards’ 
a implementa pa botonan chikito 


di recreacion cu ta traha cu 
turista. A pone exigencia cu 
cada boto mester tin un ‘spotter’ 
abordo banda di e capitan di e 
boto? Ta exigi cu e personal cu 
ta traha abordo mester tin First 
Aid training? Con ta para cu drug 
test pa e capitan di e botonanan 
aki. Ki regulacion tin pa esaki? A 
introduci “policy” mas fuerte pa 
esaki no tuma luga mas? 

Por nota ainda situacionan 
peligroso ariba lama na unda e 
botonan cu ta lastra tube patras 
ta pasa cerca di otro cu velocidad 
halto. A facilita y ekipa esnan cu 
ta encarga pa haci e control? 


PPA ta reconoce cu recreacion 
pa turista ariba lama y tera ta 
importante pa e economia di 
Aruba pero ta pidi pa esaki bay 
na un manera regula y controla 
pa asina evita e consecuencianan 
di un incidente serio. Nos ta 
spera di por ricibi contesta ariba 
e preguntanan aki y ta pidi 
nos Parlamento pa tambe haci 
pregunta ariba e tema importante 
aki. 


E dicho “ta mihor pa evita 
cu lamenta” seguramente ta 
aplicabel den e caso aki. 

Atletanan di Taekwondo Team Aruba 
a biaha pa Las Vegas 


Open USA cu ta bay tuma Monica Pimentel ta gradi- Miami, coach Veronica 

luga den e fin di siman aki. ci e pueblo di Aruba cua Camara a sigui cu e train- 

| Monica Pimentel di Tae- contribui y a haci e biahe ing pa e atletanan ta bon 

b gang NG kwondo Team Aruba mes-  paeatletanan di Taekwon- prepara pa nan bataya den 

м | ter а biaha mas trempan do Team Aruba posibel ра efin di siman aki. 

Diaranson atardi Isabella di Taekwondo Team Aru- ра atende cu e technical Бау representa Aruba den Nos ta desea Taekwondo 

Bogevad, Kianna Kros- Ба a biaha pa Las Vegas у coach meeting cu tabata Open USA. Despues cu e Team Aruba hopi exito na 
endijk y Deevah Loefstop Nevada pa participa den tin ayera na Las Vegas. team a yega Aruba for di Las Vegas. 

Presentacion di buki 


‘Maraca’ 


Diamars awor, dia 7 di 
maart, di бог ра 7or di 
anochi sr. Vi Frank jr. 
hunto cu un grupo di cur- 
sista ta presenta un buki 
titula: MARACA: un sen- 
timento Caribense pro- 
duci den diferente storia 
y poesianan local den nos 
Sala di actividad di Biblio- 
teca Nacional Aruba. 

E publicacion ta e resulta- 
do di e curso di skirbimen- 
to cu sr. Vi Frank jr. a duna 


na november 2021. Die 11 
participante, 7 a entrega 
un obra, sea Prosa of Poe- 
sia, pa hunto cu Vi Frank 
jr. produci un buki. E cur- 
sistanan a haya e curso 
exitoso y tabatin e deseo 
pa documenta e storianan, 
prosa y poesia pa medio di 
un buki. Como deadline a 
fiha e luna di juni 2022 pa 
asina duna tur tempo pa 
traha y entrega nan mate- 
rial. Tawatin den nan, al- 


gun cu nunca a skirbi un 
obra, pesey mester a duna 
tempo. Despues di varios 
rondo di edita, na novem- 
ber 2022 e buki a keda cla. 
Е autor/poetanan cu a 
contribui na e ‘Maraca’ ta 
Glenda Tromp, Adelaida 
Ponson, Noris van Lis- 
Donata, Dominico Wer- 
leman, Ariana Koolman, 
Elienne Ratiaga y Ida 
Croes. Docente Vi Frank 
jr. 


Publico ta bon bini pa for- 
ma parti di e presentacion 


STICHTING 


BLOEDBANK 
ARUBA 


BO SANGER 
TA SALBA BIDA! 


©) 587 0002 
О StichtingBloedbankAruba 


Registra pa bira donante na www.bloedbankaruba.aw 


di ‘Maraca’ diamars awor 
Бог. 

“Bida den Comunidad” 


Kico kemen pa biba den 
un comunidad berdadero, 
si comunidadnan ta con- 
sisti di asina tanto diversi- 
dad di hende, opinionnan, 
creencianan, puntonan di 
bista, y perspectivanan? 


Con nos por crea un cul- 
tura den e diversidad aki 
cu ta inclusivo, pero toch 
ta provee espacio pa e ex- 
presion di e creencia di 
cada persona sin ataca, 
menosprecia, intimida, of 
huzga? 


Mi a tuma nota di e dis- 
cusion cu ta un punto 
central di friccion den e 
dianan aki, cual ta e caso 
di matrimonio di me- 
sun sexo. Ambos banda 
di e caso tin creencianan 
fuerte, y conviccionnan di 
bida y a demostra esaki cu 
hopi pasion den diferente 
maneranan den nos Me- 
dionan di Prensa y Me- 
dionan Social, diferente 


biaha bayendo bek na 
acusacionnan personal, 
atakenan y esun brongo- 
sando e otro. E forma cu 
nos ta comportando y co- 
municando ta bisa hopi 
mas di nos como persona, 
cu di e tema den cuestion. 
Aunke cu e situacion aki ta 
uno complica, cada banda 
tin derechonan legal cu 
mester wordo respeta. 


Locual no ta aceptabel, 
ta e manera cu nos ta de- 
shonra otro den e pro- 
ceso di e expresion di nos 
creencianan. Na e mo- 
mento cu nos enfoke ta 
pa “gana” un argumento 
of pa tin “rason” sin con- 
sidera kico e lo costa, nos 
TUR ta perde, pasobra 
relacionnan ta kibra, nos 
comunidad ta polarisa y 
dividi y nos ta perde bista 
for di e Ley di Oro, cual ta 
pa nos trata otro manera 
nos kier wordo trata, of e 
Gran Mandamento cual 


ta urgi nos pa stima otro 
manera nos ta stima nos 
mes. 


Mi speransa di mas fer- 
viente ta pa nos por yega 
na un luga di madurez 
como sociedad caminda 
nos por respetuosamente 
ta di acuerdo pa ta den 
desacuerdo, mientras nos 
ta reconoce e dignidad di 
cada persona den e mane- 
ra cu nos ta comunica cu, 
y tocante otro. 


Nos ta aki hunto riba e 
pida baranca cu yama 
Aruba, pa crea un hogar 
pa nos tur, un luga safe, 
un luga caminda nos por 
pertenece, un luga camin- 
da nos por biba y prospera 
na paz. 


Aruba, nos por y mester 
haci miho. Nos yiunan 
ta mirando y siñando... 
Laga nos pone un ehem- 
pel di liderasgo den gracia 


y humildad cu ta siña nan 
kico e kemen pa biba den 
comunidad y pa TA un co- 
munidad. 


| Pa abona na 
| SOLO DI PUEBLO 


| Yama 
585 9500 


a E 


Entrega tur dia 


te den bo port'i cas 
A e а) 


Un Cuidadano Preocupa 
Cu amor, semper, 


Lisette M. Malmberg 


Manda nos un e-mail na 
solodipueblofgmail.com 


Е 
р: | 

Remedinan casero pa alivia inflamacion 
ocular door di cansancio 


Cansancio por afecta directa- 
mente nos fisico y nos mente. E 
fisico ta bay cambiando cu tempo: 
nos ta bira mas grandi y e rastro- 
nan di edad ta aparece cerca nos. 
E radicalnan liber ta loke ta pro- 
voca embehecimento riba e cuero, 
e lachinan y e manchanan. Di su 
parti, cansancio of fatiga ta afecta 
e aspecto di nos cara y vooral, nos 
wowonan. 

Si nos ta pasando pa un mal ep- 
oca unda nos ta traha hopi, nos 
ta descansa poco, nos ta sufri di 
epocanan di insomnio of situa- 
cionnan di stress, por mustra cu 
nos wowonan ta mustra mas cansa 
di lo normal. 

E bista ta wordo afecta pa un mal 
descanso y ademas, e wowonan 
ta inflama provocando un mayor 
cansancio. 

Si bo wowonan sa inflama, nos lo 
contabo siguientemente tur loke 
bo mester sa pa alivia e inflama- 
cion ocular y kico bo por haci pa 
evita den un futuro. 


Remedinan casero pa alivia in- 
flamacion ocular 

Den naturalesa nos ta haya e re- 
spuesta na hopi afeccion di nos or- 
ganismo. Tin hopi fruta, berdura, 
mata y yerba cu ta sirbi nos como 
remedinan natural. 

Na e ocasion aki no skier centra 
den con pa mehora nos calidad di 
bida, yudando nos wowonan, pa 
asina logra pa nan deshincha y no 
laga nos sinti asina cansa. Presta 
atencin pa conoce e miho remedi- 
nan casero. 


Wielnan di pepino 

Nos tin cu cuminsa papiando di e 
remedi aki pasobra ta esun di mas 
conoci, pero tambe un di esunnan 
mas efectivo. Ta e remedi por ex- 
celencia pa trata e inflamacion bao 
di е wowo y e момопап mes. 

° Ра realise corectamente 
nos tin cu conta cu tempo liber pa 
nos relaha. 

° Pon algun wiel di pepino 
riba cada wowo y lag'e actua pa 10 
minuut of hasta си e pepino bira 
cayente. 


Usa lechi friu 


Bo tabata sa cu lechi tambe ta 
yuda nos evita e wwonan hincha 
ey y inflama? Pa haya miho resul- 
tado nos tin cu muha dos pida ca- 
tuna of dos spons den lechi friu te 
ora cu nan ta bon muha. 

° Di е mesun manera cu 
e pepino, busca un luga den bo 
agenda y un zona relaha di bo cas. 
° Aplica е catuna riba e 
wowonan y lag'e actua durante 15 
minuut prome cu laga e cara cu 
awa fresco. 


Saconan di thee y azeta di oleifi 
Despues di prepara e thee di de- 


sayuno of e infusion di despues 
di come, no benta e saconan afo. 
Warda e saconan di bo thee den 
frigidaire durante algun ora, te 
ora cu nan ta bon friu. 

° Massage e wowonan cu un 
gota di azeta di oleifi y despues 
pone e saconan di thee riba nan pa 
alivia e inflamacion ocular. 

° Keda relaha durante por lo 
menos 10 minuut. Sinti e frescura 
y e aroma di thee cu haci cu bo es- 
tado di relahacion aumenta paula- 
tinamente. 


No lubida di bebe suficiente likido 
Mescos cu ora nos ta sinti reten- 
cion di likido, nos mester bebe 
mas cantidad di awa, den e caso 
aki, ta sosode mesun cos. Nos 
mester corda di bebe por lo menos 
8 glas of dos liter di awa. 

Hidratacion ta hopi importante y 
esencial pa mantene un bon salud 
den e organismo. Esaki ta yuda 
nos mantene e curpa limpi di 
toxina y den e caso aki, mantene 


e wowonan relaha y den perfecto 
condicion, dunando nos asina un 
bon aspecto. 


Wielnan di strawberry 

Di e mesun manera cu e wiel- 
nan di pepino, ora cu ta epoca di 
strawberry, no duda den warda al- 
gun den frigidaire pa nan ta sem- 
per fresco. 

° Corta algun wiel, ропе пап 
riba bo wowonan y laganan actua, 
por lo menos 10 minuut. 

° Despues, haci е сага limpi 
cu hopi awa y aplica un crema hi- 
dratante. 


Cremanan hidratante y cremanan 
facial 

Si bo ta custuma na cuida bo cara 
cu cremanan facial of hidratante, 
un bon truco ta pa bo warda nan 
den frigidaire pa cu cada biaha bo 
usanan nan ta fresco y por aporta 
otro cualidadnan. 

No solamente e ta nutri bo cuero 
sino cu ademas, lo yudabo alivia e 
inflamacion ocular. Verifica si bo 


por hincanan den frigidaire prome 
cu introduci nan, pasobra algun 
marca no ta permiti esaki. 


Otro factornan cu bo tin cu tene 
na cuenta 

E escases di un nutriente conoci 
como biotina, por causa sekedad 
ocular, conhuntivitis y otro patolo- 
gianan. Biotina por haya den fru- 
tanan seco, avena, banana, frusta 
deseca, wortel, ham y awacati. 
Р'еѕеу, si bo nota cu bo tin seke- 
dad of bo ta propenso den padece 
conhuntivitis, aumenta e consumo 
di e alimentonan aki. 

Di un otro banda, vitamina D tam- 
be ta hopi importante pa bo salud 
ocular. Nos ta hay'e den pisca 
blauw, cereal of webo. Tambe bo 
por aumenta e consumo di e tipo 
aki di alimento pa evita posibel 
afeccionnan den un futuro. 

Aunke consehonan cu nos dunabo 
ta bin for di productonan natural y 
ta inofensivo, cada persona tin un 
sensibilidad special. 

Pa e rason aki, nos ta consehabo 
pa bo haci un prueba riba otro 
zona di cuero prome cu aplica nan 
pa asina descarta alergia of algo 
similar. 

Inflamacion ocular por ta debi na 
hopi cos, for di cansancio despues 
di un dia duro laboral, herencia 
genetico of algun patologia mane- 
ra wowonan seco of conhuntivitis. 
Purba e 

La inflamación ocular puede de- 
berse a muchas cosas, desde el 
tratamentonan natural y sigur lo 
bo cuminsa nota con bo wowonan 
lo luci briyante y hubenil di nobo. 

Reunion General 2023 di S.V. Bubali ta 
haya un fecha nobo 08 maart 2023 


Noord- Bubali: Pa me- 
dio di e comunicado aki 
directiva S.V. Bubali ta 
informa na tur su miem- 
bronan cu e ALV 2023 a 
haya un cambio di Fecha, 
Fecha official ta bira di- 
aranzon 08 Maart 2023. 
Pa es motibo Directiva 
ta invita bo(so) persona 
pa un reunion general 
2023 cual lo tuma lugar 
diaranzon 08 maart pa 
7:00pm na Bubali Sport 
Club. Presidente lo habri 
e reunion pa 7:00pm y 
den caso cu no tin quo- 
rum lo sera e reunion y 


habri e reunion bek riba 
e mesun dia pa 7:30pm. 
Si pa 7:30pm no tin quo- 
rum reunion ta sigui 
normal y tur decision 
lo ta valido. Puntonan 
di agenda: 1. Apertura; 
2. Aproba Notulen ALV 
2022; 3.Palabra di Presi- 
dente; 4. Relato di Secre- 
tario; 5. Relato di Tesore- 
ro; 6. Informacion FBSC; 
7. Eleccion di Presidente; 
8. Eleccion di demas 
miembro nan pa direc- 
tiva; 9. Plannan pa 2023; 
10. Turno liber; 11. Clau- 
sura. 


Directiva ta informa tur 
mayor, miembro, person- 
an cu tin Bubali na cura- 
zon y personan cu no 
ta miembro y kier juda 
den directiva, comicion 
of kier train un team di 
muchanan pa futbol, ul- 
timo dia pa por registra 
ta 04 maart 2023 


SPORT VERENIGING BUBALI 


Bubali #103, svbubalisportclub@ gmail.com 
Funda: 23 September 1943 


por tuma contact cu un 
miembro di directiva of 
па svbubalisportclub@ 
gmail.com 


Nos ta pidi tur miem- 
bro pa bin pa pone nan 
miembrecia al dia asina 
pa por tin derecho di 
voto. 


Nos ta termina cu un 
saludo deportivo, spe- 
rando riba bo presencia 
na e reunion general. 


Danki di antemano pa e 
cooperacion y corda bon 
pa no laga otro dicidi 
pabo riba futuro di bo 
club. 


Inteligencia di un 
mucha no ta depende di su notanan 


Aunke cu nos sa cu e inteligencia 
di un mucha no ta depende di su 
notanan, manera con nos ta laga 
nos mes como mayor, impresiona 
cu e cualificacionnan! 

Un excelente ta yena nos di or- 
guyo, un onvoldoende of suspen- 
sion, ta decepciona nos, manera 
cu e nota aki lo defini kende nos 
yiu ta y cualnan ta su capacidad- 
nan. 

E cualificacionnan escolar ta un 
forma di midi un conocimento. 
Sin embargo, no ta duna cuenta 
di e esfuerso y e dedicacion cu e 


mucha a inverti den e proceso di 
aprendisahe. 

Tampoco ta demostra si efecti- 
vamente e mucha a siña algo di 
forma consistente. Un mucha cu 
un bon memoria, kisas ta obtene 
bon punto. 

Un mucha cu un inteligencia dis- 
tinto den e materia den cual e ta 
wordo evalua, por haya onvoldo- 
ende. Sin embargo, den e materia 
vincula cu su tipo di inteligencia, 
seguramente e lo ta exitoso. 
Inteligencia di e mucha 

Si. Segun e psicologo y investi- 


gador Howard Gardner, den cda 
persona tin ocho tipo di inteli- 
gencia of habilidadnan cognosci- 
tivo. E teroaia di inteligencianan 
mulitple aki, ta reconoci den hopi 
ambito educativo. 

Di acuerdo cu e planteamento di 
e profesor Mericano aki, no ta 
existi un unico inteligencia unico 
humano. Tin un diversidad di in- 
teligencia, cu ta marca e poten- 
cialidad, fortalesa y debilidad- 
nan cu cada individuo tin y cu lo 
marca su actuacion den distinto 
scenario. 

E teoria di inteligencianan mul- 
tiple aki, ta permiti balora, com- 
pronde y stimula e potencialidad- 
nan di cda mucha, mas leu di loke 
por midi un indice di conciente 
intelectual. 

Bo yiu tin tur e tipo di inteligen- 
cianan aki, solamente cu uno ta 
mas preponderante cu otro. 

E inteligencia di e mucha pa 
matematica, por yud'e tin bon 
resultado. Sin embargo, no lo ta 
igual si e inteligencia pa linguis- 
tica of pa deporte ta mas debil. 
Tur esaki ta pone den evidencia e 
berdda cu e notanan no ta repre- 


senta e inteligencia di e mucha. 

E tiponan di inteligencia 
Inteligencia linguistico 

E muchanan cu e tipo di inteli- 
gencia aki ta siña skirbi, lesa, con- 
ta cuenta of haci crucigrama cu 
suma facilidad. Su lenguahe orral 
ta asina bon como esun skirbi. E 
tin facilidad pa siña idioma. 
Inteligencia logico-matematica 
Muchanan cu ta resolve cu fac- 
ilidad problemanan aritmetico, 
problemanan di logica-matemat- 
ica, weganan di strategia y ex- 
perimento. Na esunnan cu e tipo 
di inteligencia aki ta resulta nan 
hopi facil resolve pruebanan di 
conciente intelectual. 

Inteligencia visual y espacial 
Muchanan cu gusta dedica nan 
tempo liber pa pinta, gusta re- 
solve puzzel of ta prefera wega- 
nan di construccion, tin e tipo di 
inteligencia aki. Nan ta pensa den 
imagen y dibuho. 

Inteligencia musical 

Ta muchanan cu ta disfruta, siña 
y aprecia e cancionnan y musica. 
Nan ta identifica cu facilidad soni- 
donan. Nan tin e facilidad pa siña 
toca un instrumento musical. 

Al menos 36 muertos y decenas de heridos 
en Grecia por un brutal choque de trenes 


Dimite el ministro de Transporte y arrestan al jefe de la estación ferroviaria tras la colisión 


de un convoy de carga contra uno de pasajeros, que descarriló y se incendió. 


Al menos 36 personas 
murieron y decenas re- 
sultaron heridas en Gre- 
cia en la madrugada del 
miércoles cuando un tren 
de pasajeros chocó contra 
otro de carga, provocando 
el descarrilamiento e in- 
cendio de varios vagones, 
según las autoridades 
griegas. 


El ministro de Trans- 
portes, Kostas Karaman- 
lis, presentó su dimisión 
"como muestra básica de 
respeto a la memoria de 
las personas que murieron 
tan injustamente". 

El jefe de estación de la 
ciudad de Larissa, cerca 
de donde ocurrió el ac- 
cidente, fue detenido y 


otras dos personas fueron 
arrestadas para ser inter- 
rogadas. 


El accidente ocurrió en el 
norte de Grecia, cerca de 
la ciudad de Tempe, ubica- 
da a unas 236 millas (380 
kilómetros) al norte de At- 
enas, la capital. Unas 350 
personas iban en el tren de 
pasajeros, que se dirigía de 
Atenas a Salónica, precisó 
la operadora ferroviaria. 


Todavía se desconoce a 
qué velocidad viajaban 
los dos convoyes cuando 
chocaron, pero la emisora 
estatal ERT apuntó a que 
más de 87 millas por hora 
(más de 140 kilómetros 
por hora). 


Muere la cantante y actriz mexicana Irma Serrano, 
'La Tigresa', a los 89 años 


Su carrera despegó en la década de 1960 como referente de la música ranchera, desde donde dio el saltó a la interpretación y 


La actriz y cantante mexi- 
cana Irma Serrano, cono- 
cida como La Tigresa, 
falleció el miércoles a los 
89 años, según dijo la 
Asociación Nacional de 
Intérpretes en la red social 
Twitter. “A sus familiares 
y amigos les mandamos 
nuestras más sentidas 
condolencias”, señaló la 
asociación, que no precisó 
las causas del fallecimien- 


finalmente a la política como senadora. 


to. 


La actriz, cuyo nombre 
completo era Irma Con- 
suelo Serrano Castro 
Domínguez, nació el 9 de 
diciembre de 1933 en el 
sureño estado de Chiapas. 
Su padre era poeta y pe- 
riodista y su madre era 
hacendada. La conocida 
poeta mexicana Rosario 
Castellanos era su prima. 


Serrano se convirtió en 
la década de 1960 en una 
de las artistas de referen- 
cia de la música ranchera, 
desde donde se abrió 
camino en el mundo de la 
interpretación en cine y 
televisión. 

Trabajó con algunos de 
los intérpretes más im- 
portantes del cine mexi- 
cano, en películas como 


Las amantes del 
señor de la noche, 
Noches de Caba- 
ret o Santo contra 
la Tigresa. 


En 1973 adquirió 
en Ciudad de 
México el Teatro 
Virginia Fábre- 
gas, que rebautizó 
como Teatro Fru Fru y 
donde produjo y protago- 


nizó obras de teatro. Fue 
retratada por Diego Rive- 
ra cuando era joven. 

Fundashon Stimami Sterilisami Ta 
Lansa Su Campaña Nacional di 
Sterilisacion Pa Ana 2023 


ORANJESTAD, Aruba - Januari 16, 
2022 - Fundashon Stimami Steril- 
isami a cuminsa cu su campaña 
nacional di sterilisacion di cacho y 
pushi pa 2023 y e aña aki tur seis 
clinica di veterinario ta participan- 
do den e programa. “Nos ta suma- 
mente agradecido na Bucuti & Tara 
Beach Resort, Tourism Product 
Enhancement Fund (TPEF), Aruba 
Tourism Authority (ATA), Setar 
N.V., One Love Foundation, Spazio 
Realty y cada individual local y in- 
ternacional cu a haci un donacion 
pa nos campaña di 2023. Sin nan 
donacion y compromiso, Stimami 
Sterilisami no lo a por a sigui cu 
su campaña nacional cu ta yuda 
combati e sufrimento di tantisimo 
animal riba caya. Bucuti € Tara 
lo match cada Dollar of Florin cu 
nos a ricibi di donadornan,” Ewald 
Biemans, Presidente di Fundashon 
Stimami Sterilisami ta conta. 


Resultado di 2022 

Aña 2022 tawata un exito total 
pa Stimami Sterilisami. Hunto cu 
VSH Veterinary Specialty Hospi- 
tal, Stimami Sterilisami a sterilisa 
3,686 cacho y pushi na 2022. Esaki 
kiermen cu Stimami Sterilisami 
a sterilisa un gran total di 31,410 
cacho y pushi desde e fundacion 
su comienso na 2016. “Nos ta hopi 
felis cu e logro aki, vooral si nos 
considera cu nos a yega e number 
aki cu solamente un clinica. E aña 
aki nos tin seis clinica participando 
y nos ta bai haci tur cos posibel pa 
yega 6,000 sterilisacion na fin di 
2023!” e vocero di e Fundashon, 
Crescenzia Biemans, ta conta. 


Campaña di 2023 

E seis clinicanan participando den 
Stimami Sterilisami su campaña di 
2023 ta: 

- VSH Veterinary Speciality 
Hospital | Ernesto Petronia 88 

- Veterinaire Kliniek | Noord 
50B 

- Veterinaire Kliniek | Waya- 
ca 128 

- Animal Health Veterinary 
Hospital | Caya Dr. J.E.M. Arends 
20 


- Contreras Уеїегїпагу Ser- 
vices | Shaba 2 
- Animal Care Clinic Aruba | 
Paradera 133 B 


Prijs special riba e costo di sterili- 
sacion 

Fundashon Stimami Sterilisami a 
bin na un acuerdo cu e clinicanan 
pa mantene e costo di sterilisa- 
cion mas abou posibel pa e prijs ta 
manehabel pa henter comunidad. 
“Nos kier yuda mitiga e sufrimento 
y abandono di tantisimo cacho y 
pushi riba сауа. P'esey tawata asina 
importante pa nos no solamente 
subsidia e costo di sterilisacion, 
pero tambe segura cu e prijs keda 
abou pa asina tur individual y otro 
fundacion por haci uso di nos sub- 
sidio,” Biemans ta splica. 

E prijs ta inclui antibiotica, anti- 
inflamatorio y anestesia. 


Pa cacho nan mas di 25 kilo, AFL 
50 adicional lo mester wordo paga 
door di e doño di e mascota riba 
e prijs total. Si e cacho of pushi ta 
loops of na estado, e clinica por co- 
bra un costo adicional door di cu e 
procedura ta bira mas complica y 
tin mas riesgo. 


Con e programa ta traha 

1) Fundacion of Doño di e mascota 
tin cu registra online 

Pa ricibi e subsidio riba e prijs spe- 
cial pa e operacion, tur fundacion 


prijsnan nobo 
siguiente: 


Subsidio Stimami 


of doño particular di cacho of pushi 
lo mester registra via nos website 
www.stimamisterilisami.com. Sol- 
amente registracion online ta va- 
lido. 


b) Bo lo ricibi un number di regis- 
tracion via bo email 

E number di registracion lo wordo 
ricibi via bo email. Sin un email 
valido, no por completa e registra- 
cion. 


c) Dentro di 7 dia di registracion tin 
cu bai na un di e seis clinicanan cu 
a wordo escohi durante e proceso di 
registracion pa hasi un cita y paga 
pa e operacion di e cacho of pushi. 
Eynan bo lo mester completa lo 
siguiente: 

1) Duna e veterinario e num- 
ber di registrashon cual bo a ricibi 
via email. 

2) Paga e co-pay (bo parti) di 
e operacion (Stimami Sterilisami lo 
cubri e otro parti). 

3) Ricibi un cita pa e opera- 
cion. 

4) Ricibi e prueba di pago di 
bo parti di e operashon. 


Pakico sterilisa bo mascota 

Sterilisacion di bo mascota, sea 
pushi of cacho, ta necesario pa 
evita crecimiento di e poblacion di 
pushi y cacho di caya. Di e manera 
aki comunidad ta evita pa pushi of 
cacho muri di hamber, malesa, of 
wordo mata den e “afmaakhok' (kill 


Prijs (co-pay) cu 


cage). Tambe nos ta evita pa cacho 
y pushi di caya brabo ataca peaton 
y terorisa barionan. 


Adicionalmente sterilisacion ta 
aporta beneficionan importante pa 
bo mascota, como por ehempel: 

- Bo mascota ta bira mas re- 
sistente na hopi tipo di malesa 

- Bo mascota por tin un bida 
mas largo 

- Bo mascota ta bira mas loy- 
al 

- Bo ta evita bo mascota di 
haya puppies indesea 

- Bo ta directamente yuda 
desminui/mitiga e poblacion di 
bestia riba caya den e manera di 
mas humanamente posibel 


Fundashon Stimami Sterilisami 
Fundashon Stimami Sterilisami 
ta un non-profit organization cu 
ta uza 100% di tur donacion ricibi 
pa ofrece subsidio pa e procedura 
di sterilisacion pa tanto publico 
en general, como tambe organisa- 
cionnan di boluntario cu ta cuida 
bestianan di cas of riba caya. E or- 
ganisacion su bukinan ta habri y 
ta wordo controla pa asina brinda 
transparencia total di e uzo di fon- 
donan. Pa esnan cu kier aporta na 
e gran causa aki, por haci donacion 
directo na Fundashon Stimami 
Sterilisami, cuenta: Aruba Bank 
6012630190. 


Prijs Total Na 2023 


abo como doño lo 
bai paga na 2023 


AFLTO AFL 10 АЕ 260 


AFL 90 AFL 110 AFL 200 


E prijs ta inclui antibiotica, anti-inflamatorio y anestesia. 

ORANJESTAD - Directie 
Natuur en Milieu (DNM) ta 
e departamento encarga pa 
formula maneho relaciona 
cu naturalesa y medio am- 
biente na Aruba. Ademas 
di esaki DNM tin e tarea 
di conscientisa riba e tem- 
anan relaciona cu natura- 
lesa y medio ambiente. E 
aña aki DNM ta continua 
cu comparti conocemento 
di e sortonan protegi pa 
e landbesluit bescherm- 
ing inheemse flora en fau- 
na articulo 1 (AB 2017 no 
48). E proyecto cu enfoke 
riba e parti di flora lo car- 
ga e nomber “Conoce Nos 
Маїапап”. Esaki ta consisti 
di relatonan y social media 
postings cu diseñonan cu 
ta enfoca riba aspectonan 
di un sorto di mata protegi 
acuerdo articulo 1 di e ley 
menciona (AB 2017 no 48). 
DNM lo traha diseñonan 
cu ta contene e sorto di 


DNM cu proyecto 
“CONOCE NOS МАТАМАМ” 


cu ta complementa esun di “Midi nos Matanan”. 
E matanan aki ta crece na Aruba y ta protegi pa ley 


mata y lo publica e nomber 
local (si ta disponibel), e 
nomber cientifico y ta ilus- 
tra e bunitesa di e mata 
den un bon potret di nos 
mesun coleccion of cu co- 
laboracion di otro fotogra- 
fonan den e publicacion. 
Nos lo comparti esakinan 
cu publico, cu e meta di 
cera conoci cu e mata. Den 
un descripcion cortico nos 
ta menciona aspectonan 
y caracteristicanan di e 
mata. Tambe lo menciona 
su funcion si e tin uno pa 
cu e ecologia local. Den al- 
gun caso lo inclui e locali- 
dad di e mata na unda por 
admire y saca un potret 
asina tambe por contribui 
na e meta di midimento y 
localisa mas di e matanan 
riba e mapa di Aruba. 

Con pa haci esaki? E 
proyecto cientifico cu par- 
ticipacion di nos comuni- 
dad, Midi Nos Matanan ta 


pa por colecta data impor- 
tante di nos matanan local 
y nan balor. E pagina pa es- 
aki ta dnmaruba.org y por 
click ariba e tab ‘Enquete’ y 
selecta ‘registra matanan'. 
Y sigui e stapnan. 

Tur dos proyecto ta comple- 
menta otro, E diseñonan 
di e proyecto “Conoce 
Nos Matanan” lo tin un # 
(hashtag) den e post di so- 
cial media asina hendenan 
por busca e diseñonan mas 
liher door di type esaki den 
e search box riba social me- 
dia platform di DNM. 
DNM ta aprecia si tin 
potretnan di e sortonan 
protegi pa inclui #dnma- 
ruba y tambe #conocenos- 
matanan pa asina nos por 
wak mas potret bunita y 
engrandece e coleccion di 
potretnan. 

Despues di e proyecto di 
conscientisacion di e flora 
protegi na Aruba, lo sigui 


pa e parti di fauna protegi 
cual ta e bestianan protegi 
pa e mesun ley landbesluit 
bescherming inheemse flo- 
ra en fauna articulo 1. 

Riba nos website dnma- 
ruba.org bo por haya e ley 
aki pa repasa. Nos lo pu- 
blica diseñonan di acuerdo 
cu disponibilidad di potret- 
nan di e sortonan, pues e 
secuencia no lo ta mescos 
cu e lista den e ley. Tambe 
tin algun nomber cu a cam- 
bia of no ta corecto, esaki 
lo conoce un revision con- 
huntamente cu departa- 
mento concerni DWJZ. 

Aki nos ta comparti cu co- 
munidad e prome 4 dis- 


rt 202 


CONOCE NOS MATANAN 


Zeekraal 


Salicornia perennis 


(AB 2017 no 48) 


eñonan cu DNM a publica 
caba pa cu e proyecto “con- 
oce nos matanan”. E prome 
tawata e Zjiron, sigui pa 
Wayaca Macho, Zeekraal y 
e siman aki ta e Teco. 

Varios keho di problema cu Slak 


Bayendo pa algun luna caba De- 
partamento di Agricultura, Cria 
y Pesca Santa Rosa ta hayando 
diferente keho di personanan cu 
ta hayanan cu problema di Slak. 
Nan ta especienan peligroso y 
invasivo y por causa daño na bo 
cultivo manera nos a yega di ex- 
perencia. Santa Rosa mes no por 
y hasi mucho na momento cubo 
hayabo den un situacion asina di 
invasion. Ta simplemente nos por 
guiabo ccu un conseho y tambe 
nos tin foyeto cu tur informacion 
kico abo por hasi pa soluciona e 
problematica aki. 

Nan ta invadi varios mata di fruta 
y berdura y por caba cu esakinan 
den algun dia. Nan por causa un 
daño enorme matanto bo cul- 
tivo debi cu nan ta keda bou di e 
matanan y chupa tur nutriente y 
hasi e fruta of berdura bira preto y 
asina e por caba cu tur cos. 


Slaknan ta organismonan ter- 
restre, aquatico y marino di un 
solo curpa/musculo cubri cu slijm, 
sin weso aden, sin pia defini. Pa e 
foyeto aki ta desconsidera esnan 
marino. For di nan cabes por sali 
dos pa cuatro pui. Por hayanan cu 
of sin cocolishi, manera esun di- 
lanti ariba e foyeto aki. Dentro di 
esnan cu cocolishi por haya esnan 
cu na e parti abou patras di nan 
curpa tin un pida cocolishi pa tapa 
e orificio di e cocolishi y otronan 
sin esaki. Slaknan ta nocturno y 
por come casca of foyo berde of 
seco, carni bibo of di bestia mor- 
to, un combinacion di esakinan y 
nan por come otro. Den tempo di 


secura nan por hiberna. Slaknan 
ta macho y hembra alaves. Ora di 
paria nan ta pega cabes di un cu 
rabo di e otro. Despues cada un 
por pone webo. Segun Hovestadt 
(2017), Aruba tin 18 sortonan di 
cuanan nan habitat preferi ta e 
areanan rico na calichi. Di nan ta 
e Slak аі Calacuna, Cerion uva, ta 
hopi mira y maske endemico na 
e islanan ABC, pa Aruba e ta un 
re-introduccion di e ultimo 800 
añanan. Di e otronan e Brachy- 
podella arubana, Neosubilina 
scopulorum y Hojeda vanattai, 
mas e Cistulops raveni arubana y 
Microceramus bonairensis aruba- 
nus ta haya na Aruba so. Aruba ta 
comparti Gastrocopta barbaden- 
sis hojeda cu Curacao, Boneiro y 
Paraguay, Venezuela. Di e famia 
di Tudora Aruba tin dos rasa Tu- 
dora fossor arubana y canashiten- 
sis. E slak mas grandi indigena ta 
Drymaeus elongatus. 


Slaknan Exotico Invasivo 

Pa algun tempo caba por haya 
slaknan exotico invasivo na Aru- 
ba manera Allopeas gracile, Al- 
lopeas micra y Streptostele mu- 
saecola pero na 2011, 2014 y 2016 
DLVV a constata presencia di e 
Giant African Snail (GAS), Lis- 
sachatina fulica, e Cuban Garden 
Snail, Zachrysia provisora y Flori- 
da Leatherleaf Leidyula floridana. 
Potencialmente por haya otronan 
cu ya ta na Curacao y St. Maarten. 
Esun dilanti di e foyeto aki ainda 
falta pa identifica. Segun Robin- 
son (1999), e aumento den e intro- 
duccion di especienan exotico ta 


debi na: 

1.Expansion di e economia global 
cu por trece hopi productonan 
den container te for di Asia cu den 
nan via marino ta pasa Florida. 
2.Aumento di e volumen di com- 
mercio, en espera di cua na 2016 
Aruba a inaugura su waf nobo di 
Barcadera. 

3y tratadonan internacional di 
comercio manera e World Trade 
Organization cu ta regula y facil- 
ita movemento di biennes. 


Maneranan di entrada 

Aunke spera den productonan 
di horti- y agricultura tambe por 
spera slaknan exotico invasivo 
ariba y den containernan di car- 
ga, mosaico pa cas, equiponan 
militar, di aquaria y otro produc- 
tonan pero tambe introduci cu 
intencion. Aruba ta carece di re- 
striccionnan di carantena mas no 
tin autoridad official pa inspec- 
ciona ni combatinan. E potencial 
limita di agricultura local lo ricibi 
efecto negativo, especienan nativo 
lo haya impacto contrario y e es- 
tablecimento di slaknan exotico lo 
crea un reserva pa exparsimento 
leu ora cu Aruba exporta su me- 
sun productonan afo. Asina na 
2016 un cunukero a reporta mo- 
lester di Allopeas gracile, un di 
e invasornan di 1940, na su pro- 
duccion. E invasornan por tambe 
fungi como portador di enferme- 
dadnan humano y di cria. 

Aruba conoce 18 sorto di slak di 
cuanan e Brachypodella arubana, 
Hojeda vanattal y Neosubilina 
scopulorum ta haya aki so. 


Kico abo por hasi 

Banda di tene un Jardin Crioyo 
unda e Chuchubi of Kododo por 
come cierto slaknan exotico (van 
Buurt, 2016) por tuma accionnan, 
manera aki abou describi, pa con- 
tenenan: 

1.Tira bista den serena cu flash- 
light. Revisa matanan ornamen- 
tal of den potchi, mira pa foyo y 
stamnan cu marcanan di raspa 
of scrap. Mira tambe pa rastro 
di slijm y/of sushi di bestia den 
sliertnan largo. Den dia slaknan 
por ta scondi abou di objetonan 
na suela, mosaiconan warda, den 
troncon of den potchi di mata 
unda tin humedad. 


2.Establece e sorto. Aruba conoce 
18 sorto di slak, mayoria cu co- 
colishi di cuanan e Brachypodella 
arubana, Neosubilina scopulo- 
rum y Hojeda vanattai ta haya aki 
so! Yama 5858102 of email info 
santarosa.aw ра informacion. 
Slaknan exotico invasivo ta habi- 
ta rond di hende, yega na hopi pa 
area y por transmiti enfermedad- 
nan na hende, cacho y cabay. 
3.Deshaci di slaknan exotico. 
Piki cocolishinan bashi cu hand- 
schoen di latex y hincanan bou di 
awa pa un rato, laga para un tem- 
po pa mira si e slak ta sali afo. No 
benta slak bibo afo sino herbenan 
den bleki cu awa of mara den saco 
di plastic, benta den freezer pa un 
anochi y tira afo. 

4.Usa quimico pero cuidao cu mu- 
cha of cacho. Pa combati slaknan 
exotico por usa metaldehyde of 
ironphosphate, quimiconan cu ta 
contene methylcarbide. Tin dife- 
rente marca cu por haya den liq- 
uido of granula, informa cerca bo 
compania di pest control. Strooi, 
basha esakinan unda ta mira slak 
so pero no unda mucha of cacho 
ta yega. 

5.No transporta of move suelo of 
objetonan di unda a mira slak pa 
otro lugar of pafor di bo cura ya 
cu por tin (webo di) Slak ariba of 
aden. 


Mira bon prome 

Pa evita e impactonan ariba de- 
scribi ta recomendabel pa com- 
bati slaknan exotico invasivo. Im- 
portante ta pa prome identifica e 
slak como tal. Hende mester conta 
cu e infantil di GAS por ta apenas 
5.5 mm chikito. E slak exotico por 
lo general ta haya na hopi, activo, 
tambe den tempo di secura, ariba 
mata den potchi of ornamental 
den jardin. Si no ta sigur cu e slak 
ta exotico laga e para of informa 
na of saca un potret cu e telefoon 
digital y mail esaki pa info(Osan- 
tarosa.aw 

PRONOSTICO DI TEMPO 
VALIDO TE DIAHUEBS 02 DI MAART 2023, 18:00 ORA 


TEMPO: 
AWE МОСНІ: PARCIALMENTE NUBLA Y GENERALMENTE SECO 
DEN MARDUGA Y MAYAN: PARCIALMENTE NUBLA CU UN 
POSIBLE AWACERO PASAJERO 


TEMPERATURA MAXIMO 31 GRADO CELSIUS 
TEMPERATURA MINIMO 25 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 32 PA 35 GRADO CELSIUS 
UV INDEX: 10 


BAHADA DI SOLO : 6:49 PM 
SUBIDA DI SOLO : 6:55 AM. 


FORSA 4ТЕ 5 (20 ТЕ 39 
DEN DIA FUERTE TE POS ү 


МА PARTINAN PROTEJE DI COSTA: LEVE, ONI ND DI 1 PIA. 
NA PARTINAN ZUID: TRANKIL TE MODERA, ENTRE 1 PA 2 PIA. 
NA PARTINAN OOST TE NOORDWEST DI COSTA: 
GENERALMENTE MODERA; ENTRE 4 PA 6 PIA 

ч 


AVISO/ ALERTA: 
OCUPANTENAN DI BOTO CHIKITO MESTER BAI CU CAUTELA 
NA PARTINAN OOST TE NOORDWEST DI COSTA. 
UN AVISO PA BOTO CHIKITO PA PARTINAN OOST TE 
NOORDWEST DI COSTA LO DRENTA NA VIGOR 
MAYAN MERDIA 12'OR 


FENOMENONAN SPECIAL: 
NINGUN 


POTENCIAL DI AWACERO PA PROXIMO 24 ORA: 
MENOS DI 1 MM; LOCALMENTE ESAKI POR TA DIFERENTE. 


REGISTRACION DI TEMPERATURA (GRADO CELSIUS) Y 
AWACERO (MM) DEN ULTIMO 24 ORA (8'AM PA 8'AM): 


AIRPORT : MAX 30 / MIN 25 / 0.0 MM 
WESTPUNT: MAX 30 / MIN 24 / 0.0 MM 
STA ROSA: MAX 30 / MIN 25 / 0.0 MM 


PRONOSTICO DI TEMPO PA PROXIMO 3 DIANAN: 

LEVE TE PARCIALMENTE NUBLA CU UN AWACERO PASAJERO. 
BIENTO LO TA FOR DI DIRECCIONAN OOST Y MODERA TE 
BASTA FUERTE, POSIBLEMENTE FUERTE DEN RAFAGA; 
TEMPERATURA (GRADO CELSIUS) MAX / MIN LOTA: 31 / 25 


FORTALEZA PA FAMIA 


Scirbi pa Pastor Marcel Balootje. 


TRAS DI E PALABRA 
PORDON, TIN UN MON- 
TON DI BENDICION 


Dios tene mi- 
sericordia, е 
mundo ta yena 


cu Odio, Ven- 
gansa, Rabia, 
Orguyo, En- 


emistad , y mas 
cu tur cos falta 
di pordon, cual 
ta separa hen- 
de for di otro y 
tambe ta dividi 
famia. 

Falta di pordon 
ta asina obvio 
cu e no por wordo scondi 
mas , pasobra hasta den un 
speech y forma di expresa 
bo ta nota si un persona tin 
falta di pordon y amargura 
a ataca su curazon.(Marco 
11v25) 

Hopi tristo ta e falta di por- 
don cu ta existi entre mayor 
y yiu , pasobra un mucha 
mester di su mayornan pa 
un bon crecemento spiri- 
tual y social.( 2 Corintionan 
2 v 10-11) 

Di otro banda nos ta mira 
cu dia pa dia hende ta pa- 
pia malo di otro, acusa, 
insulta,bully, rebaha, y re- 
chasa otro manera ta un 
celebracion, pasobra tin 
hende ta kere cu ora bo 
rebaha bo prohimo bo ta 
wordo premia como un bon 
регѕопа.( Proverbionan 24 
v 17) 

Реп Маїео capitulo 5 уегѕ 
22 Hesus ta Ыза : Ken cu 
bisa “Bobo” lo ta culpabel 
pa bay den candela di fier- 
no. Si nos wak bon awendia 
ofensa mas fuerte cu bobo 
ta сау contra otro ‚у hende 
no tin temor di Dios. 

1 Juan capitulo 3 vers 14 ta 
bisa : Esun cu no ta stima 
ta permanece den morto, 
saca bo cuenta cuanto hen- 
de tin ta cana rond masha 
bunita, pero nan ta morto 
spiritual pasobra den nan 
curazon tin odio contra nan 
prohimo. 

Dios ta wak e asunto hopi 
mas serio cu nos ta mire, 
pasobra Dios su palabra ta 
bisa cu sin paz y sin san- 
tidad ningun hende lo mira 
сага di Dios.( Нергеопап 
12 vers 14). Asina ta cu nos 


relacion cu Dios no por ta 
bon si tin falta di pordon 
den nos curazon. 

1 Juan capitulo 3 vers 15 ta 
bisa : Ken cu ta odia su ru- 
man ta un matado, y boso 
sa cu ningun matado no tin 
bida eterno ta permanece 
den dje. 

Awor esaki ta hala nos aten- 
cion, pa cambia nos vocab- 
ulario y wak bon kico nos ta 
papia den cas,oficina, scol , 
etc y con nos ta expresa nos 
mes contra otro, pasobra 
sembrando odio bo ta aleha 
bo mes for di hende y for di 
Dios. 

Efesios capitulo 4 vers 29 
ta bisa: No laga ningun pal- 
abra dañino sali for di boso 
boca, sino solamente pal- 
abra cu ta bon pa edifica- 
cion, conforme e necesidad 
di e momento, pa esaki por 
duna gracia na esnan cu ta 
tende. 

Mateo capitulo 6 vers 14 +15 
ta splica nos cla cu si nos no 
pordona , Dios tampoco ta 
pordona nos, un hende cu 
no ta pordona, no ta crece 
spiritualmente, ni tampoco 
un persona cu ta odia no 
por drenta cielo pasobra 
bida eterna no ta perman- 
ece den dje. 

Si bo no ta pordona ta abo 
mes ta езип prome cu ta 
sali perhudica, bo tin cu 
pordona y laga los, for di e 
cosnan bieuw , pa bo cura- 
zon por ta limpi dilanti di 
Dios.( Colosensenan 3 v 
12+13). 

Na e momento cu ип hen- 
de pordona di curazon, su 
wowo lo habri pa e mira 
e monton di bendicion cu 
Dios tin pa su bida.(Lucas 6 

PUTOS IMMUEBLES ARTICULOS NEGOJDOS 


“1 SOLODIPUEBLO@GMAIL.COM 


585 9500 


Brandweer 

Polis 

Polis Oranjestad 

Polis San Nicolas 

Polis Santa Cruz 

Polis Shaba 

Tiplijn 

Ambulance San Nicolas 
Ambulance Sasaki 
Ambulance Wayaca 
Horacio Oduber Hospital 
Centro Medico San Nic. 
SVB AO Ziekmelding 


Servicio nan 

Elmar storingdienst 

Web storingdienst 

Setar storingdienst 
Digicel 

Reina Beatrix INT Airport 
Serlimar 

Arugas 

Guarda nos costa 


Aurora Funeral Home 
Royal Funeral Home 
Ad Patres Funeral Home 


The Olive trees Funeral Home 


Fundacion 

Rode Kruis 

Fada 

Fundacion Respetami 
Fundacion Guiami 

Muhe den dificultad 
Telefoon pa hubentud 
Centro Kibrahacha 
Stichting Bloedbank 
Mary Joan Fundation 
Koningin Wilhelmina Fonds 
Fundacion pa nos mucha nan 


ѕағмаоѕ EMPLEOS 


911 

100 

102 

104 

105 

107 

11141 

584-5050 

582-5573 

582-1234 
527-4000 
524-8833 
527-2782 


523-7147 
525-4600 
117 

145 
524-2424 
584-5080 
585-1198 
913 


588-6699 
586-4444 
584-2299 
582-0000 


582-2219 
583-2999 
582-4433 
587-1677 
583-5400 
131 
588-3131 
587-0002 
588-9999 
582-0412 
583-4247 


Publica serka nos anuncio di fayecimento di bo ser ис. 
Nos lin 2 pakete pa ofrece; 


Pakete 1: Anuncio di tayecimento te día cu e defunta 
ser dera 
Gradicimento y invitashon pa misa pa 3 dia АРІ 250,00 


Pakete 2: Anuncio di fayecimento te dia cu e defunto 
ser dera 
Gradicimento y invitashon pa misa pa 3 día 


Ма Сапа! 22 1x prome cu Noticiero 22 Af 400 90 


FA mas informashon por tuma contacto cu oficina na 


585-9500 of na 741-4554 puntra ра 
Jamila Henriquez 


Un feliz dia y luna nobo yena di 
bendicion, paz y amor di Dios 


”Yiu di hende lo ta un señal pa e hendenan di e generacion aki”.(Lucas 
11, 30) 


Probablemente abo por ta un persona cu na momento di tuma un deci- 
sion dificil ta hisa cara pa shelo y pidi Señor manda bo un señal y ta 
busca den intensidad di solo, den forma di e nubianan o briyo di e stre- 
anan di shelo e respuesta. Pero den realidad e señalnan ta mas cerca di 
loke nos ta pensa, hopi bes e ta biba den nos mes, den loke nos ta biba, 
loke nos ta experimenta, den esnan cu ta rondona nos, den e palabranan 
cu nos ta scucha, eseynan ta e señalnan cu Dios ta utilisa pa asina nos 
por descubri e contesta di nos preguntanan. Den e Evangelio Hesus ta 
menciona tres señal, e señal di Yonas, señal di Salomon y e ultimo señal 
ta Hesus mes. Hesus no a bini pa reemplasa e señalnan antiguo sino pa 
cumpli cu nan den Su berdad y plenitud. Hesus ta pidi mi pa samina 
mi consenshi, arepenti y rechasa tur forma di pica. Nos mester tin e 
disponibilidad di cuminsa un bida nobo, cu un intencion sincero di sigui 
e direccion di Dios. Asina pe palabra y obranan di Hesus bira un señal 
visibel pa nos. 


Oracion: Mi Senor, cada bes cu mi haci e señal di cruz y contempla bo 
crucifiho, mi ta corda e motibo di Bo sacrificio pa mi. Amen 

Dios tene misericordia, 
pero ta un berdad cu keto 
bay tin hopi hende ta kere 
y practica bruheria, con- 
sulta mortonan , en bes di 
busca cara di Dios. 


Tin hende ta gasta miles 
di florin na bruheria di 
tur clase, buscando un fe- 
licidad cu solamente den 
Cristo Hesus bo por hañe. 


Hopi biaha bo no por kere 
con hende bon studia 
cu tin posicion, cu titulo 
como mandatario, como 
dokter, comerciante etc ta 
kere y practica bruheria. 


Ta un bagamunderia 
grandi ta tuma lugar ora 
di elecion den tur pais, 
momento nan di mundial 
di futbol, caunto hende ta 
consulta bruheria, pa nan 
haña sa cu nan partido ta 
keda na poder of nan pais 
lo gana mundial di futbol. 


Cuanto no a forsa un ma- 
trimonio pa medio di 
bruheria, y despues di 
tempo bruha a perde for- 
sa, y diripiente bo ta tende 


FORTALEZA PA FAMIA 


Scirbi pa Pastor Marcel Balootje. 


TA TEMPO PA KIBRA CU BRUHERIA, Y BUSCA 
CARA DI DIOS 


cu e homber of muher a 
bay for di cas. 


Cuanto hende no ta keha 
cu nan yiu ta rebelde, pero 
ta nan mes falta , pasobra 
nan a bay bishita cas di 
bruheria cu nan yiu chiki- 
to y demoño drenta den e 
mucha, y asina segun e ta 
bira grandi e ta cuminsa 
manifesta den rebeldia y 
hasta bira delicuente, y 
cay sera. 


Bo no por gana un posi- 
cion na trabao pa medio di 
bruheria, pasobra semper 
lo bo ta esclavisa pa sigi 
paga bruho pa bo mantene 
bo posicion. Pero lo yega 
un momento cu Dios ta 
paga e bela. 


Por ta bo ta kere ta wega, 
pero locual nos ta scirbi bo 
aki ta puro berdad: 
Pasobra mescos cu Dios ta 
existi , 

Diabel ta existi, 

Dios ta Todopoderoso, y 
diabel su poder ta limita, 
te caminda Dios permitie. 
Semper ora tabatin un 
confrontacion entre Dios y 


diabel , e diabel a perde ,si 
bo no ta kere lesa e buki di 
Job completo. 


Mescos cu ciencia y tech- 
nologia ta aumenta asina 
tambe bruheria a aumenta 
na un forma feros, locual 
antes tabata tuma lugar 
den casnan scondi den 
bario, awor ta tuma lugar 
den salon di belleza, pa- 
sobra tur cos a cambia 
nomber , pero diabel ta 
keda diabel. 


Miles y miles di florin ta 
wordo gasta na baño, tal- 
isman etc, tin hende ta 
grita tur dia pa frontera di 
cierto pais wordo habri, pa 
asina nan por bay den se- 
ronan y continua cu e bida 
di bruheria. 


Nunca Señor a pone com- 
petencia entre su profeta- 
nan ken ta mihor, of ken 
tin mas poder y mas un- 
cion. No laga ningun hen- 
de gaña boso. 


Awendia tin un fenomeno 
nobo di profecia, cual ta 
simplemente adivinacion, 


Ыы А НАМА SU 


Ра kualkier informacion 
коеш оеша on 


a 585- 9500 


profecia ta bini di Dios, 
adivinacion ta totalmente 
terenal,invocando spirito 
nan malo, pa gaña hende. 
Pesey nos mester tene 
cuidao y busca cara di 
Dios. 


Ademas nan a haci nan 
yiu hombernan y nan yiu 
muhernan pasa door di 
candela, y a practica mira- 
mento di destino y bruhe- 
ria y a bende nan mes pa 
haci malo den bista di Se- 
ñor, pa provoca Señor. 

( 2 Reynan 17:17), 


No participa,den obranan 
infructifero di scuridad, 
mas bien expone nan. ( 
Efesionan 5:11). 


Boso no por bebe e copa 


di Señor y e copa di de- 
moñonan, boso no por 
tuma parti,na e mesa di 
Señor,y na e mesa di de- 
moñonan.( 1 Cor 10:21). 


Y ora nan bisa bo, con- 
sulta cu e montadonan y e 
spiritistanan, kendenan ta 
papia keto, keto y murmu- 
ra, no ta cu Dios su pueblo 
mester consulta. E mester 
consulta cu e mortonan pa 
e bibonan?( Isaias 8:19). 
Ningun bruho, ningun 
spiritista lo no hereda e 
reino di Dios.(Galationan 
5:19-20-21). 

Bolbe bek na Dios, bolbe 
bek na bo prome amor, y 
biba pa Señor. 
Sinceramente, Pastor 
Marcel Balootje. 

STICHTING VOOR VOLKSHYGIENE VAN 


Het Wit Gele Kruis Aruba 


Sinds 1959 ten dienste van de Arubaanse gemeenschap 
Postbus 488, Oranjestad 


Cu inmenso tristeza па nos curazon, directiva, staff y personal 
ta participa fayecimento di: 


Sr. Celestino Dirksz 


Tata di nos collega sra. Dinora Dirksz 


Nos ta extende nos mas profundo condolencia na demas famianan 
y hopi forza den e momentonan dificil aki. 


Cu Celestino drumi dushi den brasa di Señor. 


| Pa abona na 
| SOLO DI PUEBLO 


Yama 
585 9500 


of manda nos un 
e-mail na 
solodipueblodgmail.com 


awi, 
и. port? 


Diasabra 4 di maart 2023, pa 7 or 
AM tin Santa Sacrificio di Misa na 
Kapel di Alto Vista 


Santo Rosario ta cuminsa 
resa pa 6.15 am 


Den Kapel di Cas Curason 
di Maria na San Nicolas. 
(Blue Army)tambe tin 
Santa Rosario 

Prome cu Santo Misa ta 
resa Santo Rosario pa 
6.15 “Misterio Gososo”, 
despues ta sigi cu Salve 
Regina. Ta invita e pueblo 
di Aruba, deboto y fielnan 
pa asisti na e Santo Rosa- 
rio prome cu Santo Sac- 
rificio di Misa. Cu Mama 
Maria entersede pa nos na 
nos Tata Celestial. Papa 
Francisco ta haci un su- 
plica na mundo pa resa e 
Santo Rosario, nos ta den 
un tempo di crisis cu tanto 
sufrimento. Noticianan for 
di Ukraïna ta di lamen- 
ta, spantoso pa mundo 
henter. Na Brazil tin hopi 
tristes pa perdida di bida 
humano. Hesus tene pie- 
dad pa henter mundo. Ban 
purba di haci un curashi 
diasabra mainta trempan 
pa ofrece nos ora, nos ora- 


cion y asisti na Santa Misa 
y resa pa tur esnan cu ta 
leu di nan Creador. Laga 
nos resa pa necesidad di 
Iglesia Universal, pa Papa 
Francisco, Obispo Luis 
Secco, tur sacerdote, Di- 
acono y laiconan cu ta hiba 
e bon noticia pa e pueblo 
di Dios. Pa nos Gobernan- 
tenan y tur persona cu ta 
carga responsabilidad pa 
nos pais Aruba. Cu Dios 
bendicion nos isla. Cu Ta 
reina paz, respet den tur 
hogar, respet unda cu bo 
ta. Laga nos ta mas humil- 
de un pa otro. Resa pa en- 
fermonan cu a bay pa ex- 
terior pa busca nan salud. 
Cu pronto nan regresa ser- 
ca nan famia pa nan por 
gosa di un bon salud. Cu 
Dios manda awacero sa- 
ludabel pa nos suela seco. 
Cu fin fin di awacero muha 
mata y palonan den mondi 
cu nan raisnan probecha 
di esaki, nan ta sclama pa 
awa bendiciona di cielo. 
Bendiciona nos pueblo di 
Aruba. 


SY. 

“Senor ta mi wardador, min tin falta di nada. 
Den cunucu di yerba berde eta ponemi sosega. 
E ta hibami na awa trankil, pa mi bolbe hafia forsa”. 
Salmo: 23 
Cu dolor na nos curason, nos ta participa fayecimento di nos ser stima: 


Sr. Antonio Koolman 


Cariñosamente yama “Cholin of Dingi” 
Ex trahador di LAGO 
*27-07-1928 - 126-02-2023 


Na nomber di su casa: 
Nena Koolman-Wernet 


Yiunan: 

Silvia Koolman y Humphrey Curiél 
tMildra y Steven Orman-Koolman 
Juan Koolman 

Maria y Luis Hunt-Koolman 
Edwin Koolman y Jacqueline Esser 
Merita y Koos Veel-Koolman 

Eric y Susita Koolman-Dirks 
Rumanan: 

tMaria Krozendijk-Koolman y famia 
tPlacido Koolman y famia 

tJosefa Gomes-Koolman у famia 
tDemetrio Koolman y famia 
tRafael Koolman y famia 
tAngelina Koolman 

tRosaria Koolman 


Nieto & Nietanan: 

Silviene Curiél 

Ravic Curiél y Shouraine Croes 
Rosanne Orman y famia 

Dave y Shamila Orman-Ramnandanlal 
Linsy Hunt y Haime Martinez 
Jean-Louis Hunt y Rachelle de la Cruz 
Anthony Veel 

Maribel Veel 

Derrick Koolman y Maryline Boekhoudt 
Darelyn Koolman 

Darrel Koolman 

Bisanieto & bisanietanan: 

Rashlaine y Rashid Curiél 

Yulisa y Jayro Oemraw 

Jayden y Liomar Orman 

Liam Martinez 

Rae-Jean y Jayton Hunt 

Ivy Tromp 

Swa & Cuñanan 


. ом 


Bistñan: 

Miriam Geerman y famia 

Hilda Geerman y famia 

Annie y Galeta Maduro y famia 

Nivia y Enriqueta Loopstok 

Amiganan di Cas: 

Filomena Varis 

Maria Ras 

Fabia Wernet 

Pedro Ras 

Famianan: 

Koolman, Wernet, Curiél, Veel, Hunt, Dirks, Krozendijk, 
Martinez, Vrolijk, Dirksen, Esser, Varis, Orman, Croes, 
Tromp, Gomes, Kelly, Danje, Boekhoudt, de la Cruz, Madu- 
ro, Loopstok, Ras, Chirino, Sofia, Kock, de Cuba, Werleman, 
Geerman, Dania, Ramnandanlal, Oemraw, Lacle, Jacobs. 


Tanta & Omonan, Sobrino & Sobrinan, Primo & Primanan, Ihanan 


Nos ta pidi disculpa si den nos momento di tristeza nos por a lubida di menciona algun nomber di famia. 


Ta invita pa acto di condolencia y entiero cual lo tuma lugar diahuebs 2 di maart 2023 di 2or pa 4'or di atardi na 
Misa Inmaculada Concepcion na Sta Cruz. 


Despues lo sali pa Santana Catolico na Sta Cruz. 

"El secreto del cambio es 
enfocar toda tu energía, 
no en luchar contra lo viejo, 
si no en construir lo nuevo." 
Sócrates 

burrito 

ramos 
palmas 
hosanna 
rey 

gloria 
jerusalen 
mantos 
olivo 
domingo 
entrada 

